EIROPAS KOMISIJA Briselē, 27.1.2016 COM(2016) 31 final 2016/0014(COD) Priekšlikums EIROPAS PARLAMENTA UN PADOMES REGULA par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību (Dokuments attiecas uz EEZ) {SWD(2016) 9 final}

{SWD(2016) 10 final}



PASKAIDROJUMA RAKSTS 1.PRIEKŠLIKUMA KONTEKSTS 1.1.Priekšlikuma pamatojums un mērķi Autobūves ražojumu tipa apstiprināšanas tiesisko regulējumu piemēro trim transportlīdzekļu kategorijām: mehāniskajiem transportlīdzekļiem un to piekabēm, motocikliem un traktoriem. Šā priekšlikuma mērķis ir pārskatīt mehānisko transportlīdzekļu un to piekabju tipa apstiprināšanas tiesisko regulējumu. Pārējo divu transportlīdzekļu kategoriju tiesiskais regulējums jau tika būtiski pārskatīts 2013. gadā. Prasības mehānisko transportlīdzekļu un to piekabju tipa apstiprināšanai pašlaik ir noteiktas Eiropas Parlamenta un Padomes Direktīvā 2007/46/EK (“pamatdirektīva”). Šā regulējuma mērķis ir atvieglot mehānisko transportlīdzekļu un to piekabju brīvu apriti iekšējā tirgū, izvirzot saskaņotas prasības, kas izstrādātas, lai tiktu sasniegti kopējie vides un drošības mērķi. Direktīva 2007/46/EK attiecas uz mehāniskajiem transportlīdzekļiem, kas paredzēti pasažieru pārvadāšanai (M kategorija) un kravu pārvadāšanai (N kategorija), uz to piekabēm (O kategorija), kā arī uz to sistēmām un sastāvdaļām. Tā nodrošina regulējumu, saskaņā ar kuru spēkā ir atsevišķi normatīvie akti, kas paredz konkrētas drošības un vides prasības. Šajos aktos ir izklāstītas daudzas sīki izstrādātas tehniskās prasības attiecībā uz dažāda veida transportlīdzekļiem, sistēmām un sastāvdaļām. Komisijas dokumentā “CARS 2020: rīcības plāns konkurētspējīgai un ilgtspējīgai Eiropas autobūves nozarei” minēto saistību ietvaros Komisija 2013. gadā veica mehānisko transportlīdzekļu ES tipa apstiprināšanas regulējuma vispusīgu atbilstības pārbaudi. Tajā apstiprinājās, ka ES tipa apstiprināšanas tiesiskais regulējums ir piemērots, lai tiktu sasniegti galvenie mērķi — saskaņošana, efektīva iekšējā tirgus darbība un godīga konkurence. Taču tika atzīts arī, ka pastāv atšķirības tajā, kā dalībvalstis interpretē un cik stingri piemēro prasības, un tādēļ mazinās regulējuma efektivitāte. Tāpēc Komisijas dienestu darba dokumentā saistībā ar šo atbilstības pārbaudi tika atzīts, ka regulējumu ir iespējams uzlabot, un tika norādīts, ka prioritāri būtu jāpārskata Direktīva 2007/46/EK, galveno uzmanību pievēršot šādiem aspektiem: –tirgus uzraudzības noteikumu ieviešana, lai papildinātu tipa apstiprināšanas prasības; –atsaukšanas un aizsardzības procedūru precizēšana, kā arī to nosacījumu precizēšana, kas jāievēro, piešķirot paplašinājumus apstiprinājumiem, kas izsniegti esošiem transportlīdzekļu tipiem; –tipa apstiprināšanas regulējuma izpildes uzlabošana, saskaņojot un uzlabojot tipa apstiprināšanas un ražošanas atbilstības nodrošināšanas procedūras, ko piemēro dalībvalstu iestādes un tehniskie dienesti; –piegādes ķēdē iesaistīto ekonomikas dalībnieku uzdevumu un pienākumu precizēšana; regulējuma izpildē iesaistīto iestāžu un pušu uzdevumu un pienākumu precizēšana; –alternatīvu tipa apstiprināšanas shēmu (valsts mazo sēriju apstiprinājumi un individuāli apstiprinājumi) piemērotības uzlabošana un vairākposmu tipa apstiprināšanas procesa piemērotības uzlabošana, lai nodrošinātu atbilstošu elastību nišas tirgiem un MVU, taču nekropļojot vienlīdzīgus konkurences apstākļus. Lai gan atbilstības pārbaudē tika apstiprināts, ka pašreizējais tiesiskais regulējums ir noderīgs, lai sasniegtu politikas mērķus, tas tomēr tika bargi kritizēts pēc tam, kad atklājās, ka Vācijas ražotājs (VW) vairākus gadus bija izmantojis programmatūru, lai manipulētu ar tā ražoto automobiļu emisiju rādītājiem. Nedēļas laikā pēc minētā skandāla izcelšanās Komisija paziņoja, ka tā pastiprinās tipa apstiprināšanas sistēmu, tostarp nodrošinot atbilstošus uzraudzības mehānismus, lai garantētu tipa apstiprināšanas procedūru pareizu un saskaņotu piemērošanu. Laikā, kad iekšējā tirgū ietilpst 28 dalībvalstis un nozarē valda pastāvīgs tehnoloģiju un zinātnes progress, būtiskas atšķirības noteikumu interpretācijā un piemērošanā var apdraudēt sistēmas efektivitāti un tādējādi arī galveno politikas mērķu īstenošanu, kas paredz garantēt iedzīvotāju drošību un veselību un aizsargāt vidi. VW skandāla ietekmē daudzas ieinteresētās personas publiski aicināja veikt šādu pārskatīšanu. Pārskatīšanas mērķis ir novērst minētās nepilnības un atjaunot iedzīvotāju uzticību reglamentējošās sistēmas spējai nodrošināt atbilstīgu veselības un vides aizsardzības līmeni. 1.2.Spēkā esošie noteikumi priekšlikuma jomā –Eiropas Parlamenta un Padomes Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai. –Regula (EK) Nr. 765/2008 par akreditāciju un tirgus uzraudzību, kas ietver Eiropas līmeņa politikas noteikumus akreditācijas jomā (laboratoriju un sertifikācijas/inspekcijas iestāžu, kas izsniedz sertifikātus ES, kompetences kontrole), kā arī tirgus uzraudzības un trešo valstu ražojumu kontroles jomā (lai garantētu drošus ražojumus neatkarīgi no to izcelsmes). –Lēmums Nr. 768/2008/EK par produktu tirdzniecības vienotu sistēmu, kas ietver standarta noteikumus, kuri izmantojami ES iekšējā tirgus tiesību aktos attiecībā uz ražojumiem (piem., definīcijas, uzņēmēju pienākumi, drošības klauzula). 2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS Eiropas Komisija 2010. gadā sāka sabiedrisko apspriešanu, lai apkopotu ieinteresēto personu viedokļus par tās nodomu pārskatīt pamatdirektīvu. Šīs sabiedriskās apspriešanas mērķis bija noskaidrot, vai jomas, kuras Komisijas dienesti apzinājuši kā tādas, kas var uzlabot mehānisko transportlīdzekļu ES tipa apstiprināšanas tiesību aktu izpildi, varētu nodrošināt pareizo tvērumu un fokusu saistībā ar paredzēto Pamatdirektīvas 2007/46/EK pārskatīšanu.

Tika saņemtas četrdesmit atbilstošas atbildes, kas kopumā liecināja par spēcīgu atbalstu iniciatīvas mērķiem. Lai gan 74 % respondentu piekrita, ka pašreizējā tipa apstiprināšanas sistēma jau ir diezgan kvalitatīva, 57,6 % no tiem uzskatīja, ka tomēr varētu darīt vairāk, lai uzsvērtu un atbilstoši ievirzītu tirgus uzraudzības principu tiesisko piemērošanu; 47 % respondentu apgalvoja, ka pašreizējie tirgus uzraudzības noteikumi nav efektīvi, bet tikai 2,9 % piekrita, ka tie ir efektīvi. Šāds rezultāts skaidri apliecina ieinteresēto personu viedokli, ka var darīt un ir jādara vairāk, lai ex-ante pārbaudes, ko paredz tipa apstiprināšanas sistēma, papildinātu ar ex-post tirgus uzraudzības noteikumiem. Komisijas dienesti uzdeva veikt arī virkni ārējo pētījumu, kas papildinātu ietekmes novērtējumu un kuru rezultātus varētu izmantot novērtējuma izstrādes procesā. Pamatdirektīvas ex-post vērtēšanas pētījums tika veikts 2011. gada pirmajā pusē, bet ietekmes novērtējuma pētījums — 2011. gada otrajā pusē. Šajā pētījumā tika novērtēts, kādu ietekmi rada iespējamie risinājumi, kas izstrādāti attiecībā uz katru no Komisijas dienestu apzinātajām vajadzībām, kuras sabiedriskajā apspriešanā tika atzītas par būtiskām. Ņemot vērā sabiedriskās apspriešanas un ietekmes novērtējuma pētījuma rezultātus, tika apzināta vēlamā politisko risinājumu kombinācija minēto vajadzību apmierināšanai. Darbs saistībā ar ietekmes novērtējuma sagatavošanu un pamatdirektīvas pārskatīšanu turpinājās 2012./2013. gadā, īstenojot atbilstības pārbaudes pilotprojektu. Šim mērķim tika noslēgts izpētes līgums, kura izpilde tika pabeigta 2013. gada martā. Komisijas dienestu darba dokuments, kurā tika ziņots par atbilstības pārbaudes pilotprojekta rezultātiem, tika publicēts 2013. gada novembrī, un tajā tika akcentētas prioritātes saistībā ar paredzēto Direktīvas 2007/46/EK pārskatīšanu (sk. iepriekš 1.1. punktu). Ieinteresēto personu augsta līmeņa iesaistīšanās notika CARS 21 augsta līmeņa grupas ietvaros, kā rezultātā tika izstrādāti vairāki tādi ieteikumi attiecībā uz tipa apstiprināšanas sistēmu, kurus Komisija iestrādāja 2012. gada novembrī pieņemtajā CARS 2020 rīcības plānā. Visbeidzot — atbilstoši saistībām, ko Eiropas Komisija uzņēmās CARS 2020 rīcības plānā, — 2013. gada otrajā pusē tika veikts konkurētspējas pārbaudes pētījums, kas papildināja iepriekš minētos pasākumus. Šā pētījuma kontekstā tika apsvērta vajadzība īstenot atvieglojošus pasākumus MVU un tika secināts, ka piedāvātās politisko risinājumu kombinācijas ietekme uz nozares MVU nebūs tik būtiska, lai būtu nepieciešami atvieglojoši pasākumi. Turklāt īpaša informācijas apmaiņa ar dalībvalstu iestādēm notika visā ietekmes novērtēšanas procesā — Tehniskās komitejas mehānisko transportlīdzekļu jautājumos (TCMV) un Tipa apstiprinātāju iestāžu ekspertu grupas (TAAEG) sanāksmēs. Ar nozares pārstāvjiem un lietotāju apvienībām viedokļu apmaiņa par iniciatīvu notika Mehānisko transportlīdzekļu darba grupas (MVWG) ietvaros. Ar visām ieinteresētajām personām datu un viedokļu apkopošanas gaitā apspriedās arī ārējo pētījumu veicēji. VW emisiju skandāla uzplaiksnījuma ietekmē Eiropas Parlaments 2015. gada 5. oktobrī pieņēma rezolūciju par emisiju mērījumiem automobiļu nozarē, aicinot Komisiju būtiski pastiprināt patlaban esošo ES tipa apstiprinājuma režīmu, tostarp paredzot plašāku ES uzraudzību, jo īpaši attiecībā uz tirgus uzraudzības, koordinācijas un turpmāko pasākumu režīmu attiecībā uz Eiropas Savienībā pārdotajiem transportlīdzekļiem. 3.PRIEKŠLIKUMA JURIDISKIE ASPEKTI 3.1.Juridiskais pamats Šā priekšlikuma juridiskais pamats ir Līguma par Eiropas Savienības darbību (LESD) 114. pants. 3.2.Subsidiaritātes princips Pamata tiesību akti par mehānisko transportlīdzekļu tipa apstiprināšanu sekmē preču iekšējā tirgus īstenošanu. Šis priekšlikums paredz nodrošināt šo tiesību aktu efektīvāku īstenošanu un izpildi saistībā ar vispārējo politisko mērķi pastiprināt iekšējā tirgus stratēģiju. Lai gan dalībvalstis ir atbildīgas par tiesību aktu īstenošanu savā teritorijā, vienlīdzīgu konkurences apstākļu saglabāšanai visā ES ir būtiski nodrošināt saskaņotu un koordinētu pieeju, kuras pamatā būtu visiem piemērojami kritēriji, ko dalībvalstis piemēro vienādi; to var panākt, saskaņojot tipa apstiprināšanas prasību interpretāciju, īstenošanu un izpildi, kā arī izveidojot saskaņotus noteikumus par tirgus uzraudzību, lai dalībvalstīm nodrošinātu piemērotus līdzekļus, kas palīdzētu veikt pārbaudes pēc laišanas tirgū, kā arī īstenot efektīvus un vispārējus korektīvus pasākumus pret tādiem tirgū laistiem ražojumiem, kas neatbilst prasībām un ir nedroši. Ja tipa apstiprināšana un tirgus uzraudzība dalībvalstīs tiek organizēta atšķirīgi, tas var sekmēt situāciju, ka tiesību akti netiek izpildīti saskaņoti, skatot šo procesu Savienības iekšējā tirgus kontekstā, jo vairs nav iekšējo robežu un pārbaudes pie valstu robežām praktiski nenotiek. Lai novērstu neatbilstošu ražojumu laišanu tirgū to teritorijā, dalībvalstis lielā mērā ir atkarīgas arī no tā, cik efektīva izpildes politika ir to kaimiņvalstīs. Tāpēc izpildes nepilnības vienā dalībvalstī var būtiski mazināt to pasākumu ietekmi, kurus veikušas citas dalībvalstis, lai nepieļautu neatbilstošu ražojumu laišanu savos tirgos. Šo savstarpējo atkarību vēl vairāk pastiprina tas, ka izpildes iestāžu kompetence ir spēkā tikai attiecīgās valsts teritorijā. Ja korektīvais pasākums ir jāīsteno aiz valsts robežas, šīm iestādēm ir jāpaļaujas uz saviem kolēģiem citās dalībvalstīs. Tas ir tāpēc, ka tipa apstiprināšanas sistēmas pamatā ir princips, ka visus jaunos transportlīdzekļus, kas ražoti atbilstoši vienā dalībvalstī apstiprinātam transportlīdzekļa tipam, var brīvi pārdot un reģistrēt citās dalībvalstīs. Šīs tiesības attiecas uz visiem šādiem transportlīdzekļiem neatkarīgi no tā, kur tie ražoti. Tas nozīmē, ka arī ārpus ES ražotus transportlīdzekļus var brīvi importēt ES, ja to ražotājs ir apstiprinājis, ka tie ir ražoti atbilstoši kādā ES dalībvalstī apstiprinātam transportlīdzekļa tipam. Tā kā autobūves nozare ir globāla nozare, kurā būtisku daļu veido autobūves ražojumi, kas tiek importēti no valstīm ārpus ES, šī nozīmīgā pārrobežu dimensija mudina īstenot koordinētu rīcību ES līmenī, lai nodrošinātu vienlīdzīgus konkurences apstākļus. Ja tirgus problēmu risināšanai dalībvalstis rīkotos atsevišķi valsts līmenī, varētu rasties šķēršļi mehānisko transportlīdzekļu brīvai apritei, ko paredz pamata tiesību akti. Tāpēc ir pamatoti rīkoties ES līmenī. 3.3.Proporcionalitātes princips Priekšlikums atbilst proporcionalitātes principam, jo tas nosaka tikai to, kas vajadzīgs, lai sasniegtu mērķi garantēt iekšējā tirgus pareizu darbību, vienlaikus nodrošinot augstu sabiedrības drošības un vides aizsardzības līmeni. Tipa apstiprināšanas procedūru īstenošanas pastiprināšanai un tālākai saskaņošanai ierosināto pasākumu pamatā ir pieņemtie principi, kas izklāstīti ražojumu tirdzniecības vienotajā sistēmā, kā arī atsauces noteikumi Savienības saskaņošanas tiesību aktiem attiecībā uz ražojumiem, kas izklāstīti Lēmuma Nr. 768/2008/EK I pielikumā. Vajadzības gadījumā, kad tas ir bijis pamatoti, šie noteikumi ir pielāgoti autobūves nozares specifikai, it sevišķi lai atzītu to, ka jau pastāv labi iedibināta tipa apstiprināšanas sistēma, un nodrošinātu pilnīgu saskaņotību ar šo sistēmu. Tas jo īpaši attiecas uz noteikumiem par informācijas apmaiņu un sadarbību starp tirgus uzraudzības iestādēm, no vienas puses, un tipa apstiprinātājām iestādēm un to pilnvarotajiem tehniskajiem dienestiem, no otras puses. 3.4.Juridisko instrumentu izvēle

Regulas izmantošana ir uzskatāma par piemērotu, jo tā nodrošina vajadzīgo pārliecību par tiešu un saskaņotu piemērošanu un izpildi, turklāt nav jāveic transponēšana dalībvalstu tiesību aktos. Priekšlikuma pamatā joprojām ir “dalīto līmeņu pieeja”, kas ieviesta jau mehānisko transportlīdzekļu ES tipa apstiprināšanas regulējumā. Šī pieeja paredz likumdošanu trijos posmos: –pamatnoteikumi un darbības joma ir izklāstīti Eiropas Parlamenta un Padomes regulā, pamatojoties uz LESD 114. pantu saskaņā ar parasto likumdošanas procedūru; –sīki izstrādātas tehniskās specifikācijas saistībā ar pamatnoteikumiem tiek noteiktas deleģētajos aktos, ko Komisija pieņem saskaņā ar LESD 290. pantu; –īstenošanas aktus, ar ko paredz administratīvos noteikumus (piem., informatīvā dokumenta un tipa apstiprinājuma sertifikātu paraugu, atbilstības sertifikātu), Komisija pieņem saskaņā ar LESD 291. pantu 4.IETEKME UZ BUDŽETU Šā priekšlikuma ietekme uz budžetu ir šāda: izmaksas saistībā ar to, ka Komisijas dienestiem ir jāorganizē tehnisko dienestu “kopīga izvērtēšana” un jāpiedalās tajā; izmaksas saistībā ar darbu, ko veic valstu novērtētāji, kuri piedalās tehnisko dienestu “kopīgajā izvērtēšanā” saskaņā ar Komisijas noteikumiem par tādu izdevumu atlīdzināšanu, kas radušies ekspertiem; izmaksas saistībā ar to, ka Komisijas dienestiem ir jānodrošina zinātniskais, tehniskais un loģistikas atbalsts salīdzinošās izvērtēšanas sistēmas īstenošanai (kopīgas tehnisko dienestu revīzijas) un dalībvalstu tirgus uzraudzības pasākumu koordinēšanai autorūpniecības ražojumu jomā; izmaksas saistībā ar to, ka Komisijas dienestiem ir jāpārvalda un tālāk jāpilnveido ES tiesiskais regulējums mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanas un tirgus uzraudzības jomā (attiecībā uz šīs regulas darbību un deleģēto/īstenošanas aktu sagatavošanu), kā arī jāpārrauga tas, kā dalībvalstis nodrošina, ka šis regulējums tiek īstenots efektīvi un lietderīgi, un jāatbalsta tās šajā darbā; izmaksas saistībā ar sanāksmju organizēšanu 10. pantā minētā izpildes foruma ietvaros, tostarp ceļa izdevumu atlīdzināšana dalībvalstīm; izmaksas saistībā ar to, ka tiek izveidots un pārvaldīts uzraudzības mehānisms attiecībā uz tehnisko dienestu veiktajiem atbilstības izvērtējumiem; izmaksas saistībā ar to, ka Komisijai ir jāveic mehānisko transportlīdzekļu atbilstības testēšana, kā arī izmaksas saistībā ar dalību starptautiskajā sadarbībā reglamentēšanas jomā, īpaši ANO/EEK. Sīkāka informācija par izmaksām ir sniegta tiesību akta finanšu pārskatā. Ņemot vērā ierobežojumus, kas paredzēti daudzgadu finanšu shēmā (DFS) 2014.–2020. gadam, tiesību akta priekšlikuma īstenošanai būs jāizmanto esošie resursi un darbs jāplāno tā, lai nerastos vajadzība pēc papildu finanšu resursiem no ES budžeta. Šajā regulas priekšlikuma projektā paredzētās darbības neietekmēs ES budžetu papildus apropriācijām, kas jau ir paredzētas Komisijas oficiālajā finanšu plānošanā, jo jebkādas vajadzības pēc finanšu resursiem būs jāapmierina, izmantojot piešķirtos ieņēmumus un veicot līdzekļu iekšēju pārdali. Laikposmam pēc 2020. gada 31. decembra finanšu līdzekļu apmērs ir jānosaka DFS, kas būs spēkā laikposmā no 2021. gada, saskaņā ar LESD 312. pantu. 5.IZVĒLES ELEMENTI 5.1.Eiropas Ekonomikas zona

Ierosinātais tiesību akts attiecas uz jautājumiem, kas skar Eiropas Ekonomikas zonu (EEZ), tāpēc tas būtu jāattiecina uz EEZ. 5.2.Spēkā esošo tiesību aktu atcelšana Pieņemot priekšlikumu, tiks atcelti spēkā esoši tiesību akti. 2016/0014 (COD) Priekšlikums EIROPAS PARLAMENTA UN PADOMES REGULA par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 114. pantu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Ekonomikas un sociālo lietu komitejas atzinumu, rīkojoties saskaņā ar parasto likumdošanas procedūru, tā kā: (1)Iekšējais tirgus aptver teritoriju bez iekšējām robežām, kurā jānodrošina brīva preču, pakalpojumu un kapitāla aprite un personu pārvietošanās. Iekšējā tirgus noteikumiem vajadzētu būt pārredzamiem, vienkāršiem un saskaņotiem, tādējādi nodrošinot juridisko noteiktību un skaidrību, no kā iegūtu gan uzņēmumi, gan patērētāji. (2)Tādēļ ar Eiropas Parlamenta un Padomes Direktīvu 2007/46/EK tika izveidota visaptveroša ES sistēma mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanai. (3)2013. gadā tika novērtēts Savienības tiesiskais regulējums mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanai, un šajā novērtējumā tika secināts, ka ar Direktīvu 2007/46/EK izveidotā sistēma atbilst tam, lai tiktu sasniegti galvenie mērķi, proti, saskaņošana, efektīva iekšējā tirgus darbība un godīga konkurence, un tāpēc tā būtu jāpiemēro arī turpmāk. (4)Taču minētajā novērtējumā arī tika secināts, ka papildus tipa apstiprināšanas prasībām ir jāievieš tirgus uzraudzības noteikumi, jāprecizē atsaukšanas un aizsardzības procedūras, kā arī nosacījumi, kas jāievēro, lai piešķirtu paplašinājumu apstiprinājumiem, kas izsniegti esošiem transportlīdzekļu tipiem, jāuzlabo tipa apstiprināšanas sistēmas īstenošana, šādā nolūkā saskaņojot un uzlabojot tipa apstiprināšanas un ražošanas atbilstības nodrošināšanas procedūras, ko izmanto dalībvalstu iestādes un tehniskie dienesti, jāprecizē piegādes ķēdē iesaistīto ekonomikas dalībnieku uzdevumi un pienākumi, kā arī sistēmas īstenošanā iesaistīto iestāžu un pušu uzdevumi un pienākumi, un jāuzlabo alternatīvu tipa apstiprināšanas shēmu (valsts mazo sēriju apstiprinājumi un transportlīdzekļu individuāli apstiprinājumi) piemērotība un vairākposmu tipa apstiprināšanas procesa piemērotība, lai nodrošinātu atbilstošu elastību nišas tirgiem un MVU, tomēr nekropļojot vienlīdzīgus konkurences apstākļus. (5)Turklāt nesen konstatētās problēmas saistībā ar tipa apstiprināšanas sistēmas īstenošanu ir atklājušas konkrētas nepilnības un apliecinājušas nepieciešamību būtiski pārskatīt sistēmu, lai nodrošinātu spēcīgu, pārredzamu, paredzamu un ilgtspējīgu tiesisko regulējumu, kura izpilde garantē augstu sabiedrības drošības un veselības un vides aizsardzības līmeni.

(6)Šajā regulā izklāstīti saskaņoti noteikumi un principi attiecībā uz mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanu un transportlīdzekļu individuālu apstiprināšanu, lai nodrošinātu iekšējā tirgus pienācīgu darbību uzņēmumu un patērētāju labā, kā arī lai panāktu augstu sabiedrības drošības un veselības un vides aizsardzības līmeni. (7)Šajā regulā noteiktas būtiskas tehniskas un administratīvas tipa apstiprināšanas prasības M un N kategorijas mehāniskajiem transportlīdzekļiem un to piekabēm (O kategorija), kā arī tādiem transportlīdzekļiem paredzētām sistēmām, sastāvdaļām un atsevišķām tehniskām vienībām, lai tādējādi garantētu pietiekamu drošības līmeni un ekoloģiskos raksturlielumus. Šīs kategorijas attiecīgi aptver mehāniskos transportlīdzekļus, kas paredzēti pasažieru pārvadāšanai, un mehāniskos transportlīdzekļus, kas paredzēti kravu pārvadāšanai, kā arī to piekabes. (8)Šai regulai vajadzētu pastiprināt pašreizējo tipa apstiprināšanas sistēmu, it sevišķi ieviešot tirgus uzraudzības noteikumus. Tirgus uzraudzība autobūves nozarē būtu jāievieš, precizējot piegādes ķēdē iesaistīto ekonomikas dalībnieku pienākumus, dalībvalstu izpildiestāžu pienākumus, kā arī pasākumus, kas veicami, ja tirgū tiek konstatēti tādi autobūves ražojumi, kas rada nopietnu drošības vai vides apdraudējumu vai kas neatbilst tipa apstiprināšanas prasībām. (9)Tipa apstiprināšanas prasību efektīva īstenošana būtu jānodrošina, pilnveidojot noteikumus, kas reglamentē ražošanas atbilstību, tostarp nosakot, ka periodiski ir obligāti jāveic atbilstības kontroles metožu un attiecīgo ražojumu pastāvīgas atbilstības revīzijas, un pastiprinot prasības attiecībā uz to tehnisko dienestu kompetenci, pienākumiem un sniegumu, kuri veic gatava transportlīdzekļa tipa apstiprināšanas testus, par kuriem atbildību uzņemas tipa apstiprinātājas iestādes. Tehnisko dienestu pienācīga darbība ir izšķirošs aspekts, lai nodrošinātu augstu drošības un vides aizsardzības līmeni, kā arī sabiedrības uzticību sistēmai. Direktīvā 2007/46/EK norādītie tehnisko dienestu pilnvarošanas kritēriji būtu jānosaka sīkāk, lai tādējādi nodrošinātu to konsekventu piemērošanu. Pastāv tendence, ka tehnisko dienestu novērtēšanas metodes dalībvalstīs pakāpeniski kļūst arvien atšķirīgākas, jo pieaug minēto dienestu darba sarežģītība. Tāpēc ir nepieciešams, lai tiktu noteikti procedūras pienākumi, kas nodrošina informācijas apmaiņu un dalībvalstu prakses uzraudzību attiecībā uz tehnisko dienestu novērtēšanu, pilnvarošanu, paziņošanu un uzraudzību. Minēto procedūras pienākumu pildīšana izskaustu visas pašreizējās pretrunas attiecībā uz izmantotajām metodēm un tehnisko dienestu pilnvarošanas kritēriju interpretēšanu. (10)Līdz ar tehnikas attīstību ir palielinājies risks, ka tehnisko dienestu rīcībā nav nepieciešamo kompetenču to jauno tehnoloģiju vai ierīču testēšanai, kas rodas minēto dienestu pilnvarojuma darbības jomā, tāpēc ir palielinājusies arī nepieciešamība, lai pilnvarojošās iestādes tehniskos dienestus vairāk kontrolētu un uzraudzītu. Tā kā tehnikas attīstības dēļ ražojuma cikli saīsinās un tā kā pilnvarojošās iestādes ievēro atšķirīgus intervālus, kad būtu jāveic tehnisko dienestu izvērtēšana uz vietas un uzraudzība, būtu jānosaka obligātas prasības attiecībā uz intervāliem, kad veicama tehnisko dienestu izvērtēšana un uzraudzība. (11)Tāpēc attiecībā uz tehnisko dienestu pilnvarošanu un uzraudzību dalībvalstīs saskaņā ar sīki izstrādātiem un stingriem kritērijiem būtu jāpiemēro uzraudzības kontrole Eiropas Savienības līmenī, tostarp neatkarīgas revīzijas, kas būtu priekšnoteikums šo dienestu paziņošanas atjaunināšanai piecus gadus vēlāk. Jāpastiprina tehnisko dienestu stāvoklis attiecībā pret ražotājiem, tostarp to tiesības un pienākums veikt iepriekš nepieteiktas pārbaudes ražotnē, kā arī fiziskus vai laboratoriju testus ražojumiem, uz kuriem attiecas šīs regulas tvērums, lai nodrošinātu, ka ražotāji pastāvīgi ievēro prasības arī pēc tam, kad tie saviem ražojumiem ir ieguvuši tipa apstiprinājumu. (12)Lai uzlabotu pārredzamību un savstarpēju uzticēšanos, kā arī vēl vairāk izlīdzinātu un pilnveidotu kritērijus tehnisko dienestu novērtēšanai, pilnvarošanai un paziņošanai, kā arī pilnvarojuma termiņa pagarināšanas un atjaunošanas procedūras, dalībvalstīm būtu jāsadarbojas gan savstarpēji, gan ar Komisiju. Tām būtu jāapspriežas savstarpēji un ar Komisiju par jautājumiem, kas ir vispārēji būtiski saistībā ar šīs regulas īstenošanu, un jāinformē citai cita un Komisija par kontrollapu, kuru tās izmanto savā modeļu novērtēšanas procesā. (13)Ja tehniskā dienesta pilnvarošanas pamatā ir akreditācija Eiropas Parlamenta un Padomes Regulas (EK) Nr. 765/2008 izpratnē, akreditācijas struktūrām un pilnvarojošajām iestādēm būtu jāapmainās ar informāciju, kas ir būtiska tehnisko dienestu kompetences novērtēšanai. (14)Dalībvalstīm būtu jāiekasē nodevas par tehnisko dienestu pilnvarošanu un uzraudzību, lai nodrošinātu šo tehnisko dienestu uzraudzības ilgtspēju dalībvalstīs un iedibinātu vienlīdzīgus konkurences apstākļus tehniskajiem dienestiem. Lai nodrošinātu pārredzamību, dalībvalstīm, pirms tās nosaka nodevu līmeni un struktūru, būtu jāinformē Komisija un pārējās dalībvalstis. (15)Ja, neraugoties uz pasākumiem, kas īstenoti, lai nodrošinātu prasību saskaņotu piemērošanu un izpildi dalībvalstīs, tehniskā dienesta kompetence vieš šaubas, Komisijai vajadzētu būt iespējai izmeklēt atsevišķus gadījumus. (16)Lai nodrošinātu, ka tehnisko dienestu veiktos testus un sniegtos ziņojumus neietekmē nelikumīgi apstākļi, tehnisko dienestu organizācijai un darbībai vajadzētu būt tādai, kas garantē pilnīgu objektivitāti. Lai tehniskie dienesti varētu saskaņoti un sistemātiski pildīt savus uzdevumus, vajadzētu būt ieviestai apmierinošai to pārvaldības sistēmai, tostarp būtu jāparedz noteikumi par dienesta noslēpuma glabāšanu. Lai tehniskie dienesti varētu pienācīgi veikt savu darbu, būtu pastāvīgi jāgarantē to personāla zināšanu un kompetences līmenis, kā arī neatkarība. (17)Būtu jānodrošina tehnisko dienestu neatkarība attiecībā pret ražotājiem, tostarp novēršot situāciju, ka ražotāji tieši vai netieši veic maksājumus par tipa apstiprināšanas pārbaudēm un testiem, ko ir veikuši šie dienesti. Tāpēc dalībvalstīm būtu jāizveido tāda tipa apstiprināšanas nodevu struktūra, kas segtu izmaksas par visu to tipa apstiprināšanas testu un pārbaužu veikšanu, kurus veic tehniskie dienesti, ko ir pilnvarojušas tipa apstiprinātājas iestādes, kā arī administratīvās izmaksas par tipa apstiprinājuma izsniegšanu un izmaksas par ex-post atbilstības verifikācijas testu un pārbaužu veikšanu. (18)Ir nepieciešams spēcīgs atbilstības izpildes mehānisms, lai nodrošinātu, ka šajā regulā izklāstītās prasības tiek izpildītas. Arī turpmāk apstiprinātāju iestāžu galvenajam uzdevumam vajadzētu būt nodrošināt atbilstību tipa apstiprināšanas un ražošanas atbilstības prasībām, kas noteiktas tiesību aktos, ar kuriem reglamentē autobūves nozari, jo šis pienākums ir cieši saistīts ar tipa apstiprinājumu izsniegšanu un tā pildīšanai ir nepieciešamas izvērstas zināšanas par tā saturu. Tāpēc ir svarīgi, ka apstiprinātāju iestāžu darbība regulāri tiek pārbaudīta, veicot salīdzinošu izvērtēšanu, lai tādējādi nodrošinātu, ka visas apstiprinātājas iestādes attiecībā uz tipa apstiprināšanas prasību izpildi piemēro vienāda līmeņa kvalitātes un stingrības prasības. Turklāt ir svarīgi pārbaudīt arī paša tipa apstiprinājuma pareizību. (19)Lai iekšējā tirgū garantētu pastāvīgi augstu drošības un veselības, kā arī vides aizsardzības līmeni, ir būtiski nodrošināt valstu iestāžu ciešāku sadarbību, izmantojot informācijas apmaiņu un koordinētus novērtējumus koordinācijas iestādes vadībā. Tas sekmētu arī nepietiekamo resursu efektīvāku izmantojumu valsts līmenī. Šim mērķim būtu jāizveido forums, kurā dalībvalstis un Komisija varētu apmainīties ar informāciju par savām darbībām saistībā ar tipa apstiprināšanas tiesību aktu izpildi, kā arī koordinēt šīs darbības. Būtu noderīgi dalībvalstu pašreizējo neformālo sadarbību šajā jautājumā ievirzīt formālākā ietvarā. (20)Regulā (EK) Nr. 765/2008 minētie noteikumi par tirgus uzraudzību Savienībā un to ražojumu kontroli, kurus ieved Savienības tirgū, attiecas uz mehāniskiem transportlīdzekļiem un to piekabēm, kā arī tādiem transportlīdzekļiem paredzētām sistēmām, sastāvdaļām un atsevišķām tehniskām vienībām, neliedzot dalībvalstīm izvēlēties kompetentās iestādes šo uzdevumu pildīšanai. Tirgus uzraudzību var veikt kopīgi dažādas valsts iestādes, ņemot vērā dalībvalstu tirgus uzraudzības sistēmas, kas izveidotas saskaņā ar Regulu (EK) Nr. 765/2008. Efektīvas koordinācijas un uzraudzības īstenošana Savienības un valstu līmenī garantētu, ka apstiprinātājas iestādes un tirgus uzraudzības iestādes īsteno jauno tipa apstiprināšanas un tirgus uzraudzības sistēmu. (21)Noteikumi par tirgus uzraudzību ir jāiekļauj šajā regulā, lai pastiprinātu valstu kompetento iestāžu tiesības un pienākumus nolūkā nodrošināt šo iestāžu tirgus uzraudzības darbību efektīvu koordināciju un precizēt piemērojamās procedūras. (22)Lai uzlabotu apstiprināšanas procesa pārredzamību un sekmētu informācijas apmaiņu un tirgus uzraudzības iestāžu, apstiprinātāju iestāžu un Komisijas veikto pārbaužu neatkarību, tipa apstiprināšanas dokumentācija būtu jānodrošina elektroniskā formātā un jādara publiski pieejama, ievērojot izņēmumus komerciālu interešu aizsardzības un personas datu aizsardzības nolūkā. (23)Šajā regulā paredzētie valstu iestāžu pienākumi saistībā ar tirgus uzraudzību ir konkrētāki nekā tie, kas noteikti Regulas (EK) Nr. 765/2008 19. pantā, jo ir ņemtas vērā tipa apstiprināšanas regulējuma īpatnības un nepieciešamība papildināt minēto regulējumu ar efektīvu tirgus uzraudzības mehānismu, kura izmantošana nodrošina to, ka šajā regulā aptvertajiem ražojumiem tiek veikta iedarbīga ex-post atbilstības verifikācija. (24)Šajos konkrētākajos valstu iestāžu pienākumos, kas noteikti šajā regulā, būtu jāparedz pienākums veikt ex-post atbilstības verifikācijas testēšanu un pārbaudes pietiekamam skaitam tirgū laistu transportlīdzekļu. Transportlīdzekļi, kuriem jāveic minētā ex-post atbilstības verifikācija, būtu jāizvēlas, balstoties uz atbilstīgu riska novērtējumu, kurā ņemts vērā iespējamās neatbilstības smagums un šādu gadījumu varbūtība. (25)Turklāt Komisijai būtu jāorganizē un jāveic vai jāpieprasa, lai tiktu veikti tādi ex-post atbilstības verifikācijas testi un pārbaudes, kas būtu neatkarīgi no tiem, kurus dalībvalstis veikušas saskaņā ar savām valsts tirgus uzraudzības saistībām. Ja minētajos testos un pārbaudēs tiek konstatēta neatbilstība vai ja tiek secināts, ka tipa apstiprinājums ir piešķirts, pamatojoties uz nepareiziem datiem, Komisijai vajadzētu būt tiesīgai sākt Savienības mēroga korektīvus pasākumus, lai atjaunotu attiecīgo transportlīdzekļu atbilstību un izmeklētu tipa apstiprinājuma nepareizības iemeslus. Savienības vispārējā budžetā būtu jāparedz atbilstošs finansējums, lai būtu iespējams veikt šādus atbilstības verifikācijas testus un pārbaudes. Ņemot vērā budžeta ierobežojumus, kas noteikti daudzgadu finanšu shēmā 2014.–2020. gadam, šā tiesību akta priekšlikuma īstenošanai būs jāizmanto esošie resursi un darbs jāplāno tā, lai nerastos vajadzība pēc papildu finanšu resursiem. Komisijai vajadzētu būt tiesībām noteikt administratīvās soda naudas gadījumos, ja tiek konstatēta neatbilstība.

(26)Lai nodrošinātu transportlīdzekļu funkcionālo drošumu, transportlīdzekļu lietotāju un citu ceļu satiksmes dalībnieku aizsardzību, kā arī vides aizsardzību augstā līmenī, tehniskās prasības un vides standartus, kas piemērojami transportlīdzekļiem, sistēmām, sastāvdaļām un atsevišķām tehniskajām vienībām, būtu jāturpina saskaņot un pielāgot tehnikas un zinātnes attīstībai. (27)Tam, ka konkrētas sistēmas, sastāvdaļas, atsevišķas tehniskas vienības vai detaļas un aprīkojumu var uzstādīt transportlīdzeklim vai transportlīdzeklī pēc tā laišanas tirgū, reģistrēšanas vai nodošanas ekspluatācijā, nevajadzētu skart šīs regulas mērķus. Tādēļ būtu jāveic attiecīgi pasākumi, lai nodrošinātu, ka apstiprinātāja iestāde pirms laišanas tirgū, reģistrēšanas vai nodošanas ekspluatācijā pārbauda tās sistēmas, sastāvdaļas, atsevišķas tehniskas vienības vai detaļas un aprīkojumu, ko varētu uzstādīt transportlīdzekļiem vai transportlīdzekļos un kas varētu ievērojami pasliktināt to sistēmu darbību, kuras ir būtiskas saistībā ar vides aizsardzību vai funkcionālo drošumu. (28)ES tipa apstiprināšanas sistēmai ir jābūt tādai, lai katra dalībvalsts varētu apstiprināt, ka ikvienam transportlīdzekļa tipam un ikvienam tāda tipa transportlīdzekļiem paredzētas sistēmas, sastāvdaļas vai atsevišķas tehniskas vienības tipam ir veikts tests un tie ir pārbaudīti, kā norādīts šajā regulā, lai pārliecinātos par to atbilstību šajā regulā noteiktajām tipa apstiprināšanas prasībām un par to, ka to ražotājs ir ieguvis attiecīgo tipa apstiprinājuma sertifikātu. ES tipa apstiprināšanas sistēma nosaka, ka ražotājam transportlīdzekļi, sistēmas, sastāvdaļas un atsevišķas tehniskas vienības ir jāražo saskaņā ar apstiprināto tipu. Transportlīdzekļa ražotājam tas ir jāapstiprina, katram transportlīdzeklim izsniedzot atbilstības sertifikātu. Ikvienu transportlīdzekli ar spēkā esošu atbilstības sertifikātu būtu jāatļauj darīt pieejamu tirgū un reģistrēt lietošanai visā Savienībā. (29)Ražošanas atbilstība ir viens no ES tipa apstiprināšanas sistēmas stūrakmeņiem, un tāpēc kompetentajai iestādei vai atbilstīgi kvalificētam tehniskajam dienestam, kas ir pilnvarots šādam mērķim, ražotāja ieviestie pasākumi šādas atbilstības nodrošināšanai būtu regulāri jāpārbauda, periodiski veicot neatkarīgas revīzijas. Turklāt apstiprinātājām iestādēm būtu jānodrošina attiecīgo ražojumu pastāvīgas atbilstības pārbaude. (30)Lai tipa apstiprinājums paliktu spēkā, ražotājam ir jāinformē iestāde, kas ir apstiprinājusi attiecīgo transportlīdzekļa tipu, par visām izmaiņām tipa raksturlielumos vai šim tipam piemērojamajās prasībās par drošumu un ekoloģiskajiem raksturlielumiem. Tāpēc ir svarīgi, lai izsniegtajiem tipa apstiprinājuma sertifikātiem būtu noteikts derīguma ierobežojums un tos varētu atjaunot tikai tad, kad apstiprinātāja iestāde ir pārbaudījusi un pārliecinājusies, ka transportlīdzekļa tips joprojām atbilst visām piemērojamajām prasībām. Turklāt būtu jāprecizē tipa apstiprinājuma paplašināšanas nosacījumi, lai visā Savienībā nodrošinātu procedūru vienādu piemērošanu un tipa apstiprināšanas prasību izpildi. (31)Nopietni drošības apdraudējumi un kaitējums sabiedrības veselībai un videi, par ko tiek ziņots, būtu jānovērtē valsts līmenī, bet tad, ja paziņotais apdraudējums vai kaitējums var pastāvēt ārpus vienas dalībvalsts teritorijas, būtu jānodrošina koordinācija Savienības līmenī, lai tādējādi varētu koplietot resursus un saskanīgi īstenot korektīvos pasākumus šā apzinātā apdraudējuma un kaitējuma mazināšanai. (32)Lai nodrošinātu, ka visi tirgū laistie transportlīdzekļi, sistēmas, sastāvdaļas un atsevišķas tehniskas vienības garantē augstu drošības un vides aizsardzības līmeni, ražotājam vai citam piegādes ķēdē iesaistītam ekonomikas dalībniekam būtu jāīsteno efektīvi korektīvie pasākumi, tostarp jāatsauc transportlīdzekļi, ja kāds transportlīdzeklis, sistēma, sastāvdaļa vai atsevišķa tehniska vienība rada nopietnu apdraudējumu lietotājiem vai videi, kā norādīts Regulas (EK) Nr. 765/2008 20. pantā. Apstiprinātājām iestādēm vajadzētu būt tiesībām izvērtēt un pārbaudīt, vai minētie pasākumi ir pietiekami. Citu dalībvalstu iestādēm vajadzētu būt tiesībām īstenot aizsardzības pasākumus, ja tās uzskata, ka ražotāja veiktie korektīvie pasākumi nav pietiekami. (33)Atbilstoša elastība būtu jānodrošina ar alternatīvām tipa apstiprināšanas shēmām, kas paredzētas ražotājiem, kuri ražo transportlīdzekļus mazās sērijās. Tiem vajadzētu būt iespējai izmantot Savienības iekšējā tirgus priekšrocības, ja to ražotie transportlīdzekļi atbilst īpašajām ES tipa apstiprināšanas prasībām, kas izvirzītas transportlīdzekļiem, kurus ražo mazās sērijās. Dažos atsevišķos gadījumos ir lietderīgi atļaut veikt valsts tipa apstiprināšanu mazām transportlīdzekļu sērijām. Lai izvairītos no stāvokļa ļaunprātīgas izmantošanas, vienkāršotā procedūra transportlīdzekļiem, kurus ražo mazās sērijās, būtu jāpiemēro vienīgi ļoti nelielā skaitā ražotiem transportlīdzekļiem. Tāpēc ir precīzi jādefinē mazās sērijās ražotu transportlīdzekļu koncepcija, nosakot šādu transportlīdzekļu skaitu, prasības, kas jāievēro, kā arī nosacījumus šādu transportlīdzekļu laišanai tirgū. Tāpat ir svarīgi precizēt alternatīvu apstiprināšanas shēmu individuāliem transportlīdzekļiem, it īpaši lai garantētu pietiekamu elastību vairākos posmos ražotu transportlīdzekļu apstiprināšanai. (34)Savienība ir līgumslēdzēja puse ANO Eiropas Ekonomikas komisijas (ANO/EEK) Nolīgumā vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”). Savienība ir pieņēmusi ievērojamu skaitu noteikumu, kas pievienoti Pārskatītajam 1958. gada nolīgumam, un tāpēc tās pienākums ir tipa apstiprinājumus, kas izsniegti saskaņā ar šiem noteikumiem, pieņemt kā atbilstošus līdzvērtīgām Savienības prasībām. Lai vienkāršotu savu tipa apstiprināšanas sistēmu un pielīdzinātu to ANO/EEK starptautiskajam regulējumam, Savienība ar Eiropas Parlamenta un Padomes Regulu Nr. 661/2009 atcēla īpašās tipa apstiprināšanas direktīvas un noteica, ka to vietā obligāti ir jāpiemēro attiecīgie ANO/EEK noteikumi. Lai samazinātu ar tipa apstiprināšanas procesu saistīto administratīvo slogu, transportlīdzekļu, sistēmu, sastāvdaļu un atsevišķu tehnisku vienību ražotājiem būtu jāļauj lūgt tipa apstiprinājumu saskaņā ar šo regulu, attiecīgā gadījumā tieši saņemot apstiprinājumu atbilstoši attiecīgajiem ANO/EEK noteikumiem, kas minēti šīs regulas pielikumos. (35)Tādējādi ANO/EEK noteikumi un to grozījumi, kurus Savienība balsojumā ir atbalstījusi vai kurus Savienība piemēro saskaņā ar Padomes Lēmumu 97/836/EK, būtu jāiestrādā ES tipa apstiprināšanas tiesību aktos. Attiecīgi Komisijai būtu jādeleģē pilnvaras grozīt šīs regulas pielikumus un pieņemt deleģētos aktus, lai nodrošinātu, ka attiecīgo normatīvo aktu sarakstā tiktu iekļautas jaunākās atsauces uz ANO/EEK noteikumiem un to attiecīgajiem grozījumiem. (36)Lai uzlabotu iekšējā tirgus darbību, jo īpaši attiecībā uz preču brīvu apriti, brīvību veikt uzņēmējdarbību un brīvību sniegt pakalpojumus, ir nepieciešama neierobežota piekļuve informācijai par transportlīdzekļu remontu un tehnisko apkopi, izmantojot standartformātu, ko var lietot tehniskās informācijas izgūšanai, kā arī efektīva konkurence šādas informācijas sniegšanas pakalpojumu tirgū. Prasības nodrošināt remonta un tehniskās apkopes informāciju līdz šim bija noteiktas Eiropas Parlamenta un Padomes Regulās (EK) Nr. 715/2007 un (EK) Nr. 595/2009 un Komisijas Regulās (EK) Nr. 692/2008 un (ES) Nr. 582/2011. Šīs prasības būtu jākonsolidē šajā regulā, un attiecīgi būtu jāgroza Regulas (EK) Nr. 715/2007, (EK) Nr. 595/2009, (EK) Nr. 692/2008 un (ES) Nr. 582/2011. (37)Tehnikas progress, kura rezultātā radušās jaunas transportlīdzekļu diagnostikas un remonta metodes un tehnoloģijas, piemēram, attālināta piekļuve transportlīdzekļa informācijai un programmatūrai, nedrīkstētu vājināt šīs regulas mērķus attiecībā uz neatkarīgu uzņēmēju piekļuvi remonta un tehniskās apkopes informācijai. (38)Lai nodrošinātu vienādus nosacījumus šīs regulas īstenošanai, Komisijai būtu jāpiešķir īstenošanas pilnvaras. Šīs pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011. (39)Lai papildinātu šo regulu ar izvērstāku tehnisku informāciju, saskaņā ar Līguma par Eiropas Savienības darbību 290. pantu Komisijai būtu jādeleģē pilnvaras pieņemt tiesību aktus attiecībā uz tipa apstiprināšanas prasībām, kas skar mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību ekoloģiskos un drošuma raksturlielumus. Ir īpaši svarīgi, lai sagatavošanas darba gaitā Komisija pienācīgi apspriestos ar ieinteresētajām personām, tostarp ekspertu līmenī. Komisijai, sagatavojot un izstrādājot deleģētos aktus, būtu jānodrošina vienlaicīga, savlaicīga un atbilstīga attiecīgo dokumentu nosūtīšana Eiropas Parlamentam un Padomei. (40)Dalībvalstīm būtu jāpieņem noteikumi par sankcijām, kas piemērojamas par šīs regulas pārkāpumiem, un jānodrošina, ka minētie noteikumi tiek īstenoti. Minētajām sankcijām vajadzētu būt iedarbīgām, samērīgām un atturošām. Dalībvalstīm katru gadu jāziņo Komisijai par piemērotajām sankcijām, lai varētu uzraudzīt šo noteikumu īstenošanas saskaņotību. (41)Skaidrības, racionalitātes un vienkāršības labad Direktīva 2007/46/EK būtu jāatceļ un jāaizstāj ar šo regulu. Regulas pieņemšana nodrošina, ka noteikumi ir tieši piemērojami un tos var savlaicīgāk un efektīvāk atjaunināt, lai labāk ņemtu vērā tehnikas attīstību un likumdošanas norises saistībā ar Pārskatīto 1958. gada nolīgumu. (42)Lai Komisija varētu pienācīgi īstenot atbilstības verifikāciju un lai nodrošinātu vienlīdzīgus apstākļus ekonomikas dalībniekiem un valstu iestādēm, Komisijai būtu jābūt pilnvarām piemērot saskaņotas administratīvas soda naudas ekonomikas dalībniekiem, par kuriem ir konstatēts, ka tie pārkāpuši šo regulu, neatkarīgi no tā, kur konkrētais transportlīdzeklis, sistēma, sastāvdaļa vai atsevišķa tehniska vienība sākotnēji tika saņēmusi tipa apstiprinājumu. (43)Ja šajā regulā paredzētie pasākumi ietver personas datu apstrādi, tie būtu jāīsteno saskaņā ar Eiropas Parlamenta un Padomes Direktīvu 95/46/EK un Eiropas Parlamenta un Padomes Regulu (EK) Nr. 45/2001, kā arī saskaņā ar minēto tiesību aktu īstenošanas pasākumiem attiecīgajā dalībvalstī. (44)Lai ļautu dalībvalstīm un valstu iestādēm, kā arī ekonomikas dalībniekiem sagatavoties jauno, ar tiesību aktu ieviesto noteikumu piemērošanai, pēc tā spēkā stāšanās datuma būtu jānosaka piemērošanas datums. (45)Tā kā šīs regulas mērķus — proti, ieviest saskaņotus noteikumus par administratīvām un tehniskām prasībām M, N un O kategoriju transportlīdzekļu un tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanai, kā arī par tādu transportlīdzekļu, sistēmu, sastāvdaļu un atsevišķu tehnisku vienību tirgus uzraudzību — dalībvalstis nevar sasniegt pietiekami labi, bet to mēroga un ietekmes dēļ minētos mērķus var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā tiek paredzēti vienīgi tie pasākumi, kas ir vajadzīgi minēto mērķu sasniegšanai,

IR PIEŅĒMUŠI ŠO REGULU. I NODAĻA

PRIEKŠMETS, DARBĪBAS JOMA UN DEFINĪCIJAS 1. pants

Priekšmets 1.Ar šo regulu nosaka administratīvos noteikumus un tehniskās prasības attiecībā uz visu 2. panta 1. punktā minēto jauno transportlīdzekļu, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanu un laišanu tirgū. To piemēro arī transportlīdzekļu individuāliem apstiprinājumiem. 2.Ar šo regulu nosaka to transportlīdzekļu, sistēmu, sastāvdaļu un atsevišķu tehnisku vienību, kas jāapstiprina saskaņā ar šo regulu, tirgus uzraudzības prasības, kā arī tādiem transportlīdzekļiem paredzētu detaļu un aprīkojuma tirgus uzraudzības prasības. 2. pants

Darbības joma 1.Šo regulu piemēro M un N kategorijas mehāniskajiem transportlīdzekļiem, kā arī to O kategorijas piekabēm, ko paredzēts izmantot uz koplietošanas ceļiem, tostarp transportlīdzekļiem un to piekabēm, kas konstruēti un izgatavoti vienā vai vairākos posmos, un šādiem transportlīdzekļiem un piekabēm konstruētām un izgatavotām sistēmām, sastāvdaļām un atsevišķām tehniskām vienībām, kā arī detaļām un aprīkojumam. 2.Šo regulu nepiemēro šādiem transportlīdzekļiem: (a)lauksaimniecības vai mežsaimniecības transportlīdzekļiem, kā tie definēti Eiropas Parlamenta un Padomes Regulā (ES) Nr. 167/2013; (b)divu riteņu vai trīs riteņu transportlīdzekļiem un kvadricikliem, kā tie definēti Eiropas Parlamenta un Padomes Regulā (ES) Nr. 168/2013; (c)transportlīdzekļiem, ko izmanto uz sliežu ceļiem. 3.Ražotājs var pieteikties tipa apstiprinājumam vai transportlīdzekļa individuālam apstiprinājumam saskaņā ar šo regulu attiecībā uz turpmāk minētajiem transportlīdzekļiem un agregātiem, ja attiecīgie transportlīdzekļi atbilst šīs regulas pamatprasībām: (a) transportlīdzekļiem, kas ir konstruēti un izgatavoti lietojumam galvenokārt būvlaukumos vai karjeros, ostās vai lidostās; (b)transportlīdzekļiem, kas ir konstruēti un izgatavoti bruņoto spēku, civilās aizsardzības dienestu, ugunsdzēsības dienestu un sabiedriskās kārtības uzturēšanas dienestu vajadzībām; (c)jebkuram pašgājējam transportlīdzeklim, kas ir īpaši konstruēts un izgatavots, lai veiktu darbu, un kas konstrukcijas īpatnību dēļ nav piemērots pasažieru vai kravu pārvadāšanai. 4.Ražotājs var pieteikties transportlīdzekļa individuālam apstiprinājumam saskaņā ar šo regulu attiecībā uz šādiem transportlīdzekļiem: (a)transportlīdzekļiem, ko paredzēts lietot vienīgi autosacīkstēs; (b)transportlīdzekļu prototipiem, ko, ražotājam uzņemoties atbildību, lieto uz ceļiem, lai veiktu īpašas testēšanas programmas, ja tie ir īpaši konstruēti un izgatavoti tādam nolūkam. 3. pants

Definīcijas Šajā regulā piemēro šādas definīcijas:

(1)“tipa apstiprināšana” ir procedūra, ar ko tipa apstiprinātāja iestāde apliecina, ka transportlīdzekļa, sistēmas, sastāvdaļas vai atsevišķas tehniskas vienības tips atbilst attiecīgiem administratīviem noteikumiem un tehniskām prasībām; (2)“tirgus uzraudzība” ir darbības un pasākumi, ko tirgus uzraudzības iestādes īsteno, lai nodrošinātu, ka transportlīdzekļi, sistēmas, sastāvdaļas vai atsevišķas tehniskas vienības, kā arī detaļas un aprīkojums, ko dara pieejamus tirgū, atbilst attiecīgajos Savienības tiesību aktos noteiktajām prasībām un neapdraud veselību, drošību vai jebkuru citu sabiedrisko interešu aizsardzības aspektu; (3)“transportlīdzeklis” ir jebkurš mehāniskais transportlīdzeklis vai tā piekabe, kā definēts 10) un 11) punktā; (4)“sistēma” ir apvienotu ierīču bloks, kas transportlīdzeklī veic vienu vai vairākas īpašas funkcijas un uz ko attiecas šīs regulas vai kāda IV pielikumā minētā normatīvā akta prasības; (5)“sastāvdaļa” ir ierīce, ko ir paredzēts izmantot kā transportlīdzekļa daļu un kam tipa apstiprinājumu var piešķirt atsevišķi no konkrētā transportlīdzekļa, un uz ko attiecas šīs regulas vai kāda IV pielikumā minētā normatīvā akta prasības; (6)“atsevišķa tehniska vienība” ir ierīce, ko ir paredzēts izmantot kā transportlīdzekļa daļu un kam tipa apstiprinājumu var piešķirt atsevišķi no transportlīdzekļa, tomēr tikai attiecībā uz vienu vai vairākiem noteiktiem transportlīdzekļu tipiem, un uz ko attiecas šīs regulas vai kāda IV pielikumā minētā normatīvā akta prasības; (7)“detaļas” ir ražojumi, ko izmanto transportlīdzekļa montāžai, remontam vai tehniskajai apkopei, kā arī rezerves daļas; (8)“aprīkojums” ir ražojumi, kas nav detaļas un ar ko var papildināt transportlīdzekli vai ko var uzstādīt transportlīdzeklī; (9)“ražotājs” ir fiziska vai juridiska persona, kas ir atbildīga par visiem transportlīdzekļa, sistēmas, sastāvdaļas vai atsevišķas tehniskas vienības tipa apstiprināšanas vai transportlīdzekļa individuālas apstiprināšanas aspektiem, vai par detaļu un aprīkojuma atļauju piešķiršanas procesu, kā arī par ražošanas atbilstības nodrošināšanu un tirgus uzraudzības jautājumiem attiecībā uz izgatavoto transportlīdzekli, sistēmu, sastāvdaļu, atsevišķu tehnisku vienību, detaļu un aprīkojumu neatkarīgi no tā, vai minētā persona ir tieši iesaistīta visos attiecīgā transportlīdzekļa, sistēmas, sastāvdaļas vai atsevišķas tehniskas vienības konstruēšanas un izgatavošanas posmos; (10)“mehāniskais transportlīdzeklis” ir jebkurš motorizēts transportlīdzeklis, kurš ir konstruēts un izgatavots tā, lai tas varētu pārvietoties ar savu spēku, kuram ir vismaz četri riteņi un kurš ir pabeigts, vairākos posmos pabeigts vai nepabeigts, un kura maksimālais projektētais ātrums pārsniedz 25 km/h; (11)“piekabe” ir jebkurš tāds riteņu transportlīdzeklis bez motora, kas ir konstruēts un izgatavots tā, lai to vilktu ar mehānisko transportlīdzekli; (12)“apstiprinātāja iestāde” ir dalībvalsts iestāde vai iestādes, kuru(-as) šī dalībvalsts ir paziņojusi Komisijai un kuras(-u) kompetencē ir visi transportlīdzekļa, sistēmas, sastāvdaļas vai atsevišķas tehniskas vienības tipa apstiprināšanas vai transportlīdzekļu individuālas apstiprināšanas aspekti, detaļu un aprīkojuma atļauju piešķiršanas process, apstiprinājuma sertifikātu izsniegšana un — vajadzības gadījumā — to anulēšana vai apstiprinājuma atteikšana, kontaktpunkta funkcijas attiecībās ar citu dalībvalstu apstiprinātājām iestādēm, tehnisko dienestu pilnvarošana, kā arī tās uzdevums ir nodrošināt, lai ražotājs pildītu savus pienākumus attiecībā uz ražošanas atbilstību; (13)“tirgus uzraudzības iestāde” ir valsts iestāde vai iestādes, kura(-as) ir atbildīga(-as) par tirgus uzraudzības īstenošanu attiecīgās dalībvalsts teritorijā; (14)“valsts iestāde” ir apstiprinātāja iestāde vai jebkura cita iestāde, kura dalībvalstī ir iesaistīta tirgus uzraudzības, robežkontroles vai reģistrēšanas darbībās attiecībā uz transportlīdzekļiem, sistēmām, sastāvdaļām, atsevišķām tehniskām vienībām un detaļām vai aprīkojumu un ir par šīm darbībām atbildīga; (15)“laist tirgū” nozīmē Savienībā pirmo reizi darīt pieejamu transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu; (16)“reģistrēšana” ir pastāvīga vai pagaidu administratīva atļauja nodot transportlīdzekli ekspluatācijā ceļu satiksmē, kas paredz arī tā identificēšanu un kārtas numura piešķiršanu; (17)“nodošana ekspluatācijā” ir transportlīdzekļa, sistēmas, sastāvdaļas, atsevišķas tehniskas vienības, detaļas vai aprīkojuma pirmā lietošana Savienībā tam paredzētajā nolūkā; (18)“ekonomikas dalībnieks” ir ražotājs, ražotāja pārstāvis, importētājs vai izplatītājs; (19)“gatava transportlīdzekļa tipa apstiprināšana” ir procedūra, ar ko apstiprinātāja iestāde apliecina, ka nepabeigta, pabeigta vai vairākos posmos pabeigta transportlīdzekļa tips atbilst attiecīgajiem administratīviem noteikumiem un tehniskajām prasībām; (20)“vairākposmu tipa apstiprināšana” ir procedūra, ar ko viena vai vairākas apstiprinātājas iestādes apliecina, ka — atkarībā no pabeigšanas pakāpes — nepabeigta vai vairākos posmos pabeigta transportlīdzekļa tips atbilst attiecīgajiem administratīvajiem noteikumiem un tehniskajām prasībām;

(21)“nepabeigts transportlīdzeklis” ir jebkurš transportlīdzeklis, kas ir jāpabeidz vēl vismaz vienā posmā, lai tas atbilstu šīs regulas un IV pielikumā minēto normatīvo aktu attiecīgajām tehniskajām prasībām; (22)“ES tipa apstiprināšana” ir procedūra, ar ko apstiprinātāja iestāde apliecina, ka transportlīdzekļa, sistēmas, sastāvdaļas vai atsevišķas tehniskas vienības tips atbilst šīs regulas un IV pielikumā minēto normatīvo aktu attiecīgajiem administratīvajiem noteikumiem un tehniskajām prasībām; (23)“tipa apstiprinājuma sertifikāts” ir dokuments, ar ko apstiprinātāja iestāde oficiāli apliecina, ka transportlīdzekļa, sistēmas, sastāvdaļas vai atsevišķas tehniskas vienības tips ir apstiprināts; (24)“ražotāja pārstāvis” ir jebkura fiziska vai juridiska persona, kas veic uzņēmējdarbību Savienībā un ko ražotājs ir pienācīgi pilnvarojis, lai tā ražotāju pārstāvētu apstiprinātājā iestādē vai tirgus uzraudzības iestādē un ražotāja vārdā rīkotos, risinot jautājumus, uz ko attiecas šī regula; (25)“importētājs” ir fiziska vai juridiska persona, kas veic uzņēmējdarbību Savienībā un laiž tirgū trešā valstī ražotu transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu; (26)“valsts tipa apstiprināšana” ir procedūra, ar ko apstiprinātāja iestāde apliecina, ka transportlīdzekļa, sistēmas, sastāvdaļas vai atsevišķas tehniskas vienības tips atbilst attiecīgajiem administratīvajiem noteikumiem un tehniskajām prasībām, kas noteiktas dalībvalsts tiesību aktos; šāds apstiprinājums ir spēkā vienīgi attiecīgās dalībvalsts teritorijā; (27)“atbilstības sertifikāts” ir IX pielikumā noteikts dokuments, ko izsniedz transportlīdzekļa ražotājs un ar kuru apliecina, ka izgatavotais transportlīdzeklis atbilst apstiprinātajam transportlīdzekļa tipam; (28)“izplatītājs” ir tirgotājs vai cita piegādes ķēdē iesaistīta fiziska vai juridiska persona, kas nav ražotājs vai importētājs un kas tirgū dara pieejamu transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu; (29)“darīt pieejamu tirgū” nozīmē piegādāt transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu izplatīšanai vai izmantošanai tirgū, veicot komerciālu darbību, neatkarīgi no tā, vai to dara par atlīdzību vai bez maksas; (30)“pakāpeniska tipa apstiprināšana” ir procedūra, kurā pakāpeniski savāc visu ES tipa apstiprinājuma sertifikātu komplektu transportlīdzekļa sistēmām, sastāvdaļām un atsevišķām tehniskām vienībām un kuras pēdējā posmā apstiprina gatava transportlīdzekļa tipu; (31)“tipa apstiprināšana vienā posmā” ir procedūra, ar ko apstiprinātāja iestāde vienā darbībā apliecina, ka transportlīdzekļa, sistēmas, sastāvdaļas vai atsevišķas tehniskas vienības tips kopumā atbilst attiecīgajiem administratīvajiem noteikumiem un tehniskajām prasībām; (32)“jaukta tipa apstiprināšana” ir pakāpeniskas tipa apstiprināšanas procedūra, kurā vienas vai vairāku sistēmu tipa apstiprinājumus piešķir pēdējā posmā, kad notiek gatava transportlīdzekļa apstiprināšana, un šīm sistēmām nav jāizsniedz ES tipa apstiprinājuma sertifikāti; (33)“vairākos posmos pabeigts transportlīdzeklis” ir transportlīdzeklis, kas ir iegūts vairākposmu tipa apstiprināšanas procesā un kas atbilst šīs regulas un IV pielikumā minēto normatīvo aktu attiecīgajām tehniskajām prasībām; (34)“pabeigts transportlīdzeklis” ir transportlīdzeklis, kas nav jāpabeidz, lai nodrošinātu tā atbilstību šīs regulas un IV pielikumā minēto normatīvo aktu attiecīgajām tehniskajām prasībām; (35)“transportlīdzekļa tips” ir konkrēta tādu transportlīdzekļu kategorija, kuri neatšķiras vismaz pēc II pielikuma B daļā izklāstītajiem pamatkritērijiem un kuri var piederēt dažādiem variantiem un versijām, kā norādīts minētajā pielikuma daļā; (36)“tehniskais dienests” ir organizācija vai struktūrvienība, ko apstiprinātāja iestāde ir pilnvarojusi kā testēšanas laboratoriju testu veikšanai vai kā atbilstības izvērtētāju struktūrvienību, kas veic sākotnējo izvērtēšanu un citus testus vai pārbaudes; (37)“bāzes transportlīdzeklis” ir jebkurš transportlīdzeklis, ko izmanto vairākposmu tipa apstiprināšanas procesa sākotnējā posmā; (38)“sistēmas tipa apstiprināšana” ir procedūra, kurā apstiprinātāja iestāde apliecina, ka sistēmas tips atbilst attiecīgajiem administratīvajiem noteikumiem un tehniskajām prasībām; (39)“atsevišķas tehniskas vienības tipa apstiprināšana” ir procedūra, kurā apstiprinātāja iestāde apliecina, ka atsevišķas tehniskas vienības tips atbilst attiecīgajiem administratīvajiem noteikumiem un tehniskajām prasībām attiecībā uz vienu vai vairākiem konkrētiem transportlīdzekļu tipiem; (40)“sastāvdaļas tipa apstiprināšana” ir procedūra, kurā apstiprinātāja iestāde apliecina, ka sastāvdaļas tips neatkarīgi no transportlīdzekļa atbilst attiecīgajiem administratīvajiem noteikumiem un tehniskajām prasībām;

(41)“virtuāla testēšanas metode” ir datorsimulācijas, arī aprēķini, ko izmanto, lai parādītu, ka transportlīdzeklis, sistēma, sastāvdaļa vai atsevišķa tehniska vienība atbilst IV pielikumā minētā normatīvā aktā ietvertajām tehniskajām prasībām, neprasot testos izmantot pašu transportlīdzekli, sistēmu, sastāvdaļu vai atsevišķo tehnisko vienību; (42)“transportlīdzekļa individuāla apstiprināšana” ir procedūra, kurā apstiprinātāja iestāde apliecina, ka konkrēts transportlīdzeklis, neatkarīgi no tā, vai tas ir unikāls, atbilst attiecīgajiem administratīvajiem noteikumiem un tehniskajām prasībām, kas izvirzītas attiecībā uz transportlīdzekļu individuālu ES apstiprināšanu un transportlīdzekļu individuālu valsts apstiprināšanu; (43)“sērijas beigu transportlīdzeklis” ir transportlīdzeklis, kas ir daļa no uzkrājuma un kuru nevar vai vairs nevar darīt pieejamu tirgū, reģistrēt vai nodot ekspluatācijā, jo spēkā ir stājušās jaunas tehniskas prasības, attiecībā uz kurām šā transportlīdzekļa tips nav apstiprināts; (44)“alternatīvas prasības” ir administratīvi noteikumi un tehniskas prasības, kuru mērķis ir nodrošināt tādu funkcionālā drošuma, vides aizsardzības un darba drošības līmeni, kas ir pēc iespējas līdzvērtīgāks līmenim, kādu paredz viens vai vairāki IV pielikumā minētie normatīvie akti; (45)“rezerves daļas” ir ražojumi, kas uzstādāmi transportlīdzeklī vai uz tā, lai aizvietotu šā transportlīdzekļa oriģinālās detaļas, un kas ietver tādus ražojumus, kuri nepieciešami transportlīdzekļa izmantošanai, izņemot degvielu; (46)“transportlīdzekļa remonta un tehniskās apkopes informācija” ir visa informācija, kas vajadzīga transportlīdzekļa diagnosticēšanai, apkopei, tehniskajai apskatei, regulārai uzraudzībai, remontam, pārprogrammēšanai vai atiestatīšanai, kā arī detaļu un aprīkojuma uzstādīšanai transportlīdzeklī un kuru ražotājs nodrošina saviem pilnvarotajiem tirgotājiem un remontētājiem, tostarp visi tādas informācijas turpmākie grozījumi un pielikumi; (47)“neatkarīgs uzņēmējs” ir fiziska vai juridiska persona, kas nav pilnvarots tirgotājs vai remontētājs, bet kas ir tieši vai netieši iesaistīts transportlīdzekļu remontēšanā un tehniskajā apkopē, tostarp remonta iekārtu, instrumentu vai rezerves daļu remontētāji, ražotāji vai izplatītāji, tehniskās informācijas izdevēji, automobiļu klubi, uzņēmumi, kas nodrošina palīdzību uz ceļiem, uzņēmumi, kas piedāvā pārbaudes un testēšanas pakalpojumus, un uzņēmumi, kas piedāvā mācības alternatīvās degvielas transportlīdzekļu iekārtu uzstādītājiem, ražotājiem un remontētājiem; par neatkarīgiem uzņēmējiem uzskata arī pilnvarotus remontētājus, tirgotājus vai izplatītājus konkrēta transportlīdzekļa ražotāja izplatīšanas sistēmā, ciktāl tie sniedz tādu transportlīdzekļu remonta un tehniskās apkopes pakalpojumus, attiecībā uz kuriem tie nav transportlīdzekļa ražotāja izplatīšanas sistēmas dalībnieki; (48)“pilnvarots remontētājs” ir fiziska vai juridiska persona, kas sniedz transportlīdzekļu remonta un tehniskās apkopes pakalpojumus un darbojas ražotāja izplatīšanas sistēmā; (49)“neatkarīgs remontētājs” ir fiziska vai juridiska persona, kas sniedz transportlīdzekļu remonta un tehniskās apkopes pakalpojumus, bet nedarbojas ražotāja izplatīšanas sistēmā; (50)“transportlīdzekļa iebūvētās diagnostikas sistēmas (OBD) informācija” ir informācija, kas attiecas uz transportlīdzeklī iebūvētu vai ar dzinēju savienotu sistēmu, kas var konstatēt darbības traucējumus un attiecīgā gadījumā ar brīdināšanas sistēmas palīdzību norādīt to rašanos, kā arī identificēt iespējamo darbības traucējuma zonu, izmantojot informāciju, kas uzglabāta datora atmiņā, un paziņot šo informāciju ārpus transportlīdzekļa; (51)“mazā sērijā ražots transportlīdzeklis” ir tāda tipa transportlīdzeklis, kura tirgū laisto, reģistrēto vai ekspluatācijā nodoto vienību skaits nepārsniedz XII pielikumā noteiktos kvantitatīvos gada ierobežojumus; (52)“speciālais transportlīdzeklis” ir M, N vai O kategorijas transportlīdzeklis ar īpašiem tehniskajiem raksturlielumiem tādas funkcijas izpildei, kam vajag īpašus pielāgojumus vai aprīkojumu; (53)“puspiekabe” ir velkams transportlīdzeklis, kura ass(-is) ir novietota(-as) aiz transportlīdzekļa smaguma centra (kad tas ir vienmērīgi piekrauts) un kurš ir aprīkots ar savienojošu ierīci, kas ļauj pārnest horizontālos un vertikālos spēkus uz velkošo transportlīdzekli; (54)“valsts akreditācijas struktūra” ir vienīgā struktūra dalībvalstī, kura veic akreditāciju, pamatojoties uz attiecīgās valsts piešķirtajām pilnvarām, kā noteikts Regulas (EK) Nr. 765/2008 2. panta 11. punktā; (55)“uz vietas veikts izvērtējums” ir tipa apstiprinātājas iestādes veikta pārbaude tehniskā dienesta vai kāda tā apakšuzņēmēja vai meitasuzņēmuma telpās; (56)“uz vietas veikts izvērtējums uzraudzības nolūkos” ir periodisks kārtējs uz vietas veikts izvērtējums, kas nav uz vietas veikts izvērtējums sākotnējās pilnvarošanas mērķiem vai pilnvarojuma atjaunošanas mērķiem. 4. pants

Transportlīdzekļu kategorijas 1.Šajā regulā piemēro šādas transportlīdzekļu kategorijas: a)M kategorijā ietilpst mehāniskie transportlīdzekļi, kas konstruēti un izgatavoti galvenokārt cilvēku un viņu bagāžas pārvadāšanai, proti: i)M1 kategorija —mehāniskie transportlīdzekļi, kuros papildus transportlīdzekļa vadītāja sēdvietai ir ne vairāk kā astoņas sēdvietas un nav paredzētas pasažieru stāvvietas. Sēdvietu skaits var būt ierobežots līdz transportlīdzekļa vadītāja sēdvietai;

ii)M2 kategorija — mehāniskie transportlīdzekļi, kuros papildus transportlīdzekļa vadītāja sēdvietai ir vairāk nekā astoņas sēdvietas un kuru maksimālā masa nepārsniedz 5 tonnas. Šajos mehāniskajos transportlīdzekļos var būt paredzētas pasažieru stāvvietas; iii)M3 kategorija — mehāniskie transportlīdzekļi, kuros papildus transportlīdzekļa vadītāja sēdvietai ir vairāk nekā astoņas sēdvietas un kuru maksimālā masa pārsniedz 5 tonnas. Šajos mehāniskajos transportlīdzekļos var būt paredzētas pasažieru stāvvietas; b)N kategorijā ietilpst mehāniskie transportlīdzekļi, kas konstruēti un izgatavoti galvenokārt kravu pārvadāšanai, proti: i)N1 kategorija — mehāniskie transportlīdzekļi, kuru maksimālā masa nepārsniedz 3,5 tonnas; ii)N2 kategorija — mehāniskie transportlīdzekļi, kuru maksimālā masa pārsniedz 3,5 tonnas, bet nepārsniedz 12 tonnas; iii)N3 kategorija — mehāniskie transportlīdzekļi, kuru maksimālā masa pārsniedz 12 tonnas; c)O kategorijā ietilpst piekabes, kas konstruētas un izgatavotas kravu vai cilvēku pārvadāšanai, kā arī cilvēku izmitināšanai, proti: i)O1 kategorija — piekabes, kuru maksimālā masa nepārsniedz 0,75 tonnas; ii)O2 kategorija — piekabes, kuru maksimālā masa pārsniedz 0,75 tonnas, bet nepārsniedz 3,5 tonnas; iii)O3 kategorija — piekabes, kuru maksimālā masa pārsniedz 3,5 tonnas, bet nepārsniedz 10 tonnas; iv)O4 kategorija — piekabes, kuru maksimālā masa pārsniedz 10 tonnas. 2.Transportlīdzekļu, transportlīdzekļu tipu, variantu un versiju kategoriju noteikšanas kritēriji ir precizēti II pielikumā. Saskaņā ar 88. pantu Komisija ir pilnvarota pieņemt deleģētos aktus, ar ko groza II pielikumu attiecībā uz transportlīdzekļu apakškategoriju, transportlīdzekļu tipu un virsbūvju tipu kategoriju noteikšanu, lai pielāgotu pielikuma saturu tehnikas attīstībai. II NODAĻA

VISPĀRĪGI PIENĀKUMI 5. pants

Vispārīgas materiāltiesiskās prasības 1.Transportlīdzekļi, sistēmas, sastāvdaļas un atsevišķas tehniskas vienības atbilst IV pielikumā minēto normatīvo aktu prasībām. 2.Saskaņā ar 88. pantu Komisija ir pilnvarota pieņemt deleģētos aktus IV pielikuma grozīšanai ar mērķi ņemt vērā tehnikas attīstību un likumdošanas norises, ieviešot un atjauninot atsauces uz normatīvajiem aktiem, kas satur prasības, kurām transportlīdzekļiem, sistēmām, sastāvdaļām un atsevišķām tehniskām vienībām ir jāatbilst. 6. pants

Dalībvalstu pienākumi 1.Dalībvalstis izveido vai izraugās apstiprinātājas iestādes un tirgus uzraudzības iestādes. Dalībvalstis paziņo Komisijai par šādu iestāžu izveidi un izraudzīšanos. Minētajā paziņojumā norāda šo iestāžu nosaukumu, adresi, tostarp elektronisko adresi, kā arī to kompetenci. Komisija savā tīmekļa vietnē publicē apstiprinātāju iestāžu un tirgus uzraudzības iestāžu sarakstu un informāciju par tām.

2.Dalībvalstis atļauj laist tirgū, reģistrēt vai nodot ekspluatācijā vienīgi tādus transportlīdzekļus, sistēmas, sastāvdaļas un atsevišķas tehniskas vienības, kas atbilst šajā regulā izklāstītajām prasībām. 3.Dalībvalstis neaizliedz, neierobežo un netraucē laist tirgū, reģistrēt vai nodot ekspluatācijā tādus transportlīdzekļus, sistēmas, sastāvdaļas vai atsevišķas tehniskas vienības, kas atbilst šajā regulā izklāstītajām prasībām, izņemot 52. pantā minētajos gadījumos. Atkāpjoties no minētā noteikuma, dalībvalstīm nav pienākuma atļaut laist tirgū, reģistrēt vai nodot ekspluatācijā transportlīdzekļus, kuru tips ir apstiprināts saskaņā ar šo regulu, bet kuru izmēri pārsniedz Padomes Direktīvas 96/53/EK I pielikumā norādītos saskaņotos gabarītus. 4.Dalībvalstis organizē un veic tirgū nonākošu transportlīdzekļu, sistēmu, sastāvdaļu vai atsevišķu tehnisku vienību tirgus uzraudzību un kontroli saskaņā ar Regulas (EK) Nr. 765/2008 III nodaļu. 5.Dalībvalstis veic vajadzīgos pasākumus, lai nodrošinātu, ka gadījumos, kad tirgus uzraudzības iestādes uzskata, ka tas ir nepieciešams un ir pamatoti, tām var tikt dotas tiesības iekļūt ekonomikas dalībnieku telpās un konfiscēt vajadzīgos transportlīdzekļu, sistēmu, sastāvdaļu un atsevišķu tehnisku vienību paraugus atbilstības testu veikšanas vajadzībām. 5.Dalībvalstis periodiski pārskata un novērtē to, kā funkcionē tipa apstiprināšanas pasākumi. Šādu pārskatīšanu un novērtēšanu veic vismaz reizi četros gados, un par to rezultātiem paziņo pārējām dalībvalstīm un Komisijai. Attiecīgā dalībvalsts rezultātu kopsavilkumu dara publiski pieejamu, jo īpaši norādot piešķirto tipa apstiprinājumu skaitu un attiecīgo ražotāju identitāti. 6.Dalībvalstis periodiski pārskata un novērtē to, kā funkcionē uzraudzības pasākumi. Šādu pārskatīšanu un novērtēšanu veic vismaz reizi četros gados, un par to rezultātiem paziņo pārējām dalībvalstīm un Komisijai. Attiecīgā dalībvalsts rezultātu kopsavilkumu dara publiski pieejamu. 7. pants

Apstiprinātāju iestāžu pienākumi 1.Apstiprinātājas iestādes apstiprina vienīgi tādus transportlīdzekļus, sistēmas, sastāvdaļas vai atsevišķas tehniskas vienības, kas atbilst šīs regulas prasībām. 2.Apstiprinātājas iestādes savus pienākumus pilda neatkarīgi un objektīvi. Vajadzības gadījumā tās ievēro konfidencialitāti, lai aizsargātu komercnoslēpumus, ņemot vērā šīs regulas 9. panta 3. punktā noteikto informēšanas pienākumu nolūkā aizsargāt lietotāju intereses Savienībā. 3.Ja dalībvalstī par transportlīdzekļu apstiprināšanu, tostarp individuālu transportlīdzekļu apstiprināšanu, ir atbildīgas vairākas apstiprinātājas iestādes, šī dalībvalsts pilnvaro vienu tipa apstiprinātāju iestādi, kas ir atbildīga par informācijas apmaiņu ar citu dalībvalstu apstiprinātājām iestādēm un šīs regulas XV nodaļā noteikto pienākumu izpildi. Vienas dalībvalsts apstiprinātājas iestādes savstarpēji sadarbojas, koplietojot informāciju, kas ir svarīga saistībā ar to lomu un funkcijām. 4.Ja apstiprinātāja iestāde saņem informāciju saskaņā ar 8. panta 5. punktu, 9. panta 5. punktu, 52. panta 4. punktu vai 54. pantu, tā veic visus nepieciešamos pasākumus, lai pārskatītu piešķirto apstiprinājumu un attiecīgā gadījumā labotu vai anulētu apstiprinājumu atkarībā no pierādīto noviržu iemesliem un smaguma pakāpes. 5.Komisija var pieņemt īstenošanas aktus, lai noteiktu vienotus kritērijus attiecībā uz apstiprinātāju iestāžu iecelšanu, pārbaudīšanu un novērtēšanu valsts līmenī. Minētos īstenošanas aktus pieņem saskaņā ar pārbaudes procedūru, kas norādīta 87. panta 2. punktā. 8. pants

Tirgus uzraudzības iestāžu pienākumi 1.Tirgus uzraudzības iestādes veic regulāras pārbaudes, lai pārliecinātos par transportlīdzekļu, sistēmu, sastāvdaļu un atsevišķu tehnisku vienību atbilstību šajā regulā noteiktajām prasībām, kā arī lai pārbaudītu tipa apstiprinājumu pareizību. Minētās pārbaudes veic atbilstošā apmērā, pārbaudot dokumentus, kā arī veicot testus reālos braukšanas apstākļos un laboratorijas testus, pamatojoties uz statistiski būtiskiem paraugiem. Veicot minētos pasākumus, tirgus uzraudzības iestādes ņem vērā noteiktos riska novērtēšanas principus, sūdzības un citu informāciju. 2.Tirgus uzraudzības iestādes var lūgt, lai ekonomikas dalībnieki darītu tām pieejamus dokumentus un informāciju, ja iestādes uzskata to par nepieciešamu savu darbību izpildei. 3.Attiecībā uz transportlīdzekļiem, sistēmām, sastāvdaļām un atsevišķām tehniskām vienībām, kam piešķirts tipa apstiprinājums, tirgus uzraudzības iestādes pienācīgi ņem vērā ekonomikas dalībnieku iesniegtos atbilstības sertifikātus. 4.Tirgus uzraudzības iestādes veic piemērotus pasākumus, lai savā teritorijā atbilstīgā laikposmā brīdinātu lietotājus par bīstamību, ko tās ir konstatējušas saistībā ar jebkuru transportlīdzekli, sistēmu, sastāvdaļu un atsevišķu tehnisku vienību, lai novērstu vai mazinātu traumu vai citāda kaitējuma risku. Tirgus uzraudzības iestādes sadarbojas ar ekonomikas dalībniekiem attiecībā uz darbībām, kas varētu novērst vai mazināt riskus, kurus rada tie transportlīdzekļi, sistēmas, sastāvdaļas un atsevišķas tehniskas vienības, kurus šie ekonomikas dalībnieki ir darījuši pieejamus.

5.Ja kādas dalībvalsts tirgus uzraudzības iestādes nolemj atsaukt transportlīdzekli, sistēmu, sastāvdaļu vai atsevišķu tehnisku vienību no tirgus saskaņā ar 49. panta 5. punktu, tās informē attiecīgo ekonomikas dalībnieku un — attiecīgā gadījumā — saistīto apstiprinātāju iestādi. 6.Tirgus uzraudzības iestādes savus pienākumus pilda neatkarīgi un objektīvi. Vajadzības gadījumā tās ievēro konfidencialitāti, lai aizsargātu komercnoslēpumus, ņemot vērā šīs regulas 9. panta 3. punktā noteikto informēšanas pienākumu nolūkā aizsargāt lietotāju intereses Savienībā. 7.Dalībvalstis periodiski pārskata un novērtē to, kā funkcionē uzraudzības pasākumi. Šādu pārskatīšanu un novērtēšanu veic vismaz reizi četros gados, un par to rezultātiem paziņo pārējām dalībvalstīm un Komisijai. Attiecīgā dalībvalsts rezultātu kopsavilkumu dara publiski pieejamu 8.Dažādu dalībvalstu tirgus uzraudzības iestādes koordinē savas tirgus uzraudzības darbības, savstarpēji sadarbojas, kā arī apmainās ar darbību rezultātiem gan savstarpēji, gan ar Komisiju. Attiecīgā gadījumā tirgus uzraudzības iestādes vienojas par darba sadali un specializāciju. 9.Ja dalībvalstī par tirgus uzraudzību un ārējās robežas kontrolēm ir atbildīgas vairākas iestādes, šīs iestādes savstarpēji sadarbojas, koplietojot informāciju, kas ir svarīga saistībā ar to lomu un funkcijām. 10.Komisija var pieņemt īstenošanas aktus, lai noteiktu kritērijus tam, cik lielā apmērā, kādā tvērumā un cik bieži ir veicamas 1. punktā minētās paņemto paraugu atbilstības verifikācijas pārbaudes. Minētos īstenošanas aktus pieņem saskaņā ar pārbaudes procedūru, kas norādīta 87. panta 2. punktā. 9. pants

Komisijas veikta atbilstības verifikācija un

izpildes koordinācija ar dalībvalstīm 1. Komisija organizē un atbilstīgā apmērā veic vai pieprasa veikt tirgū pieejamu transportlīdzekļu, sistēmu, sastāvdaļu un atsevišķu tehnisku vienību testus un pārbaudes nolūkā pārliecināties, ka šie transportlīdzekļi, sistēmas, sastāvdaļas un atsevišķas tehniskas vienības atbilst tipa apstiprinājumiem un piemērojamajiem tiesību aktiem, kā arī nolūkā nodrošināt tipa apstiprinājumu pareizību. Minētos testus un pārbaudes var veikt jauniem transportlīdzekļiem, kurus piegādājuši ražotāji vai ekonomikas dalībnieks, kā noteikts 2. punktā. Tāpat minētos testus un pārbaudes var veikt jau reģistrētiem transportlīdzekļiem, par to vienojoties ar transportlīdzekļa reģistrācijas turētāju. 2.Ražotāji, kas ir tipa apstiprinājumu turētāji, vai ekonomikas dalībnieki pēc pieprasījuma nodrošina Komisijai statistiski būtisku skaitu transportlīdzekļu, sistēmu, sastāvdaļu un atsevišķu tehnisku vienību ražojumu, kurus Komisija ir izvēlējusies un kuri reprezentē tos transportlīdzekļus, sistēmas, sastāvdaļas un atsevišķas tehniskas vienības, kas ir pieejami laišanai tirgū saskaņā ar konkrēto tipa apstiprinājumu. Šos transportlīdzekļus, sistēmas, sastāvdaļas un atsevišķas tehniskas vienības piegādā testēšanai Komisijas noteiktā laikā un vietā, kā arī uz Komisijas noteiktu laika periodu. 3.Lai Komisija varētu veikt 1. un 2. punktā minētos testus, dalībvalstis Komisijai dara pieejamus visus datus, kas ir saistīti ar atbilstības verifikācijas nolūkā testējamo transportlīdzekļu, sistēmu, sastāvdaļu un atsevišķu tehnisku vienību tipa apstiprinājumu. Šajos datos ietver vismaz tipa apstiprinājuma sertifikātā minēto informāciju, kā arī tā pielikumus, kas minēti 26. panta 1. punktā. Attiecībā uz transportlīdzekļiem, kas apstiprināti saskaņā ar pakāpenisku vai vairākposmu tipa apstiprināšanas procedūru, dalībvalstis iesniedz Komisijai arī tipa apstiprinājuma sertifikātu un tā pielikumus, kas minēti 26. panta 1. punktā, par attiecīgajiem sistēmu, sastāvdaļu un atsevišķu tehnisku vienību tipa apstiprinājumiem. 4.Transportlīdzekļu ražotāji dara publiski pieejamus datus, kas nepieciešami, lai trešās personas varētu veikt atbilstības verifikācijas testus. Komisija pieņem īstenošanas aktus, lai definētu publicējamos datus, kā arī izvirzītu nosacījumus šādai publicēšanai, ņemot vērā komercnoslēpumu un personas datu aizsardzību atbilstoši Savienības un valstu tiesību aktiem. Minētos īstenošanas aktus pieņem saskaņā ar pārbaudes procedūru, kas norādīta 87. panta 2. punktā. 5.Ja Komisija konstatē, ka testētie vai pārbaudītie transportlīdzekļi neatbilst tipa apstiprināšanas prasībām, kas noteiktas šajā regulā vai kādā no IV pielikumā minētajiem normatīvajiem aktiem, vai ka tipa apstiprinājums ir piešķirts, pamatojoties uz nepareiziem datiem, tā saskaņā ar 54. panta 8. punktu nekavējoties pieprasa, lai attiecīgais ekonomikas dalībnieks veiktu visus atbilstošos korektīvos pasākumus nolūkā atjaunot transportlīdzekļu atbilstību minētajām prasībām, vai tā veic ierobežojošus pasākumus, pieprasot, lai ekonomikas dalībnieks vai nu izņemtu attiecīgos transportlīdzekļus no tirgus, vai pamatotā laikposmā tos atsauktu, atkarībā no konstatētās neatbilstības smaguma. Ja minētajos testos un pārbaudēs tiek apšaubīta paša tipa apstiprinājuma pareizība, Komisija informē attiecīgo apstiprinātāju iestādi vai apstiprinātājas iestādes, kā arī Forumu informācijas apmaiņai par izpildi. Komisija pēc katras tās veiktās atbilstības verifikācijas testēšanas publicē ziņojumu par testēšanas konstatējumiem. 10. pants

Forums informācijas apmaiņai par izpildi 1.Komisija izveido un vada Forumu informācijas apmaiņai par izpildi (turpmāk “Forums”). Šajā forumā darbojas dalībvalstu iecelti locekļi.

2.Forums koordinē tādu valsts iestāžu tīklu, kas ir atbildīgas par tipa apstiprināšanu un tirgus uzraudzību. Tā konsultatīvie uzdevumi cita starpā ietver labas prakses popularizēšanu, informācijas apmaiņu par izpildes problēmām, sadarbību, darba metožu un instrumentu pilnveidošanu, elektroniskās informācijas apmaiņas procedūras pilnveidošanu, saskaņotu izpildes projektu novērtēšanu, sodus un kopīgas pārbaudes. 3.Komisija ir pilnvarota pieņemt deleģētos aktus saskaņā ar 88. pantu foruma sastāva, iecelšanas procedūras, detalizētu uzdevumu, darba metožu un reglamenta noteikšanai. 11. pants

Vispārīgi ražotāju pienākumi 1.Ražotājs nodrošina, ka tā ražotie un tirgū laistie vai ekspluatācijā nodotie transportlīdzekļi, sistēmas, sastāvdaļas un atsevišķas tehniskas vienības ir izgatavotas un apstiprinātas atbilstoši šajā regulā izklāstītajām prasībām. 2.Vairākposmu tipa apstiprināšanas gadījumā ražotājs ir atbildīgs arī par to sistēmu, sastāvdaļu un atsevišķo tehnisko vienību apstiprināšanu un ražošanas atbilstību, kuras tas ir pievienojis transportlīdzekļa pabeigšanas posmā. Ražotājs, kas pārveido iepriekšējos posmos apstiprinātas sastāvdaļas, sistēmas vai atsevišķas tehniskas vienības, ir atbildīgs par pārveidoto sastāvdaļu, sistēmu vai atsevišķo tehnisko vienību apstiprināšanu un ražošanas atbilstību. Ražotājs no iepriekšējā posma informē ražotāju nākamajā posmā par visām izmaiņām, kas var ietekmēt sastāvdaļas tipa, sistēmas tipa vai atsevišķas tehniskas vienības tipa apstiprinājumu vai gatava transportlīdzekļa tipa apstiprinājumu. Šādu informāciju sniedz, tiklīdz ir izsniegts jaunais gatava transportlīdzekļa tipa apstiprinājuma paplašinājums, bet ne vēlāk kā nepabeigta transportlīdzekļa ražošanas pirmajā dienā. 3.Ražotājs, kas pārveido nepabeigtu transportlīdzekli tā, ka tas ir klasificējams citā transportlīdzekļu kategorijā un tādējādi mainās prasības, kuras jau ir novērtētas iepriekšējā tipa apstiprināšanas posmā, ir atbildīgs arī par to prasību ievērošanu, kas piemērojamas transportlīdzekļu kategorijai, kurā klasificējams pārveidotais transportlīdzeklis. 4.ES tipa apstiprināšanas nolūkā ražotājs, kas veic uzņēmējdarbību ārpus Savienības, ieceļ vienu pārstāvi, kurš veic uzņēmējdarbību Savienībā, lai tas pārstāvētu minēto ražotāju apstiprinātājā iestādē. Turklāt minētais ražotājs ieceļ vienu pārstāvi, kas veic uzņēmējdarbību Savienībā, lai tas veiktu tirgus uzraudzību, un šis pārstāvis var būt tas pats pārstāvis, kurš ir iecelts ES tipa apstiprināšanas nolūkā. 5.Ražotājs atbild apstiprinātājai iestādei par visiem apstiprināšanas procesa aspektiem un ražošanas atbilstības nodrošināšanu neatkarīgi no tā, vai ražotājs ir tieši iesaistīts visos transportlīdzekļa, sistēmas, sastāvdaļas vai atsevišķas tehniskas vienības izgatavošanas posmos. 6.Ražotājs nosaka procedūras, ar ko nodrošina transportlīdzekļu, sistēmu, sastāvdaļu un atsevišķu tehnisku vienību pastāvīgu atbilstību apstiprinātajam tipam sērijveida ražošanā. 7.Papildus normatīvajai plāksnītei, ko ražotājs piestiprina transportlīdzekļiem, un tipa apstiprinājuma marķējumiem, ko ražotājs piestiprina sastāvdaļām vai atsevišķām tehniskām vienībām saskaņā ar 36. pantu, ražotājs uz transportlīdzekļiem, sastāvdaļām vai atsevišķām tehniskām vienībām, kuras darītas pieejamas tirgū, norāda savu nosaukumu, reģistrēto tirdzniecības nosaukumu vai reģistrēto preču zīmi un kontaktadresi Savienībā vai — ja šādi attiecīgo informāciju norādīt nav iespējams — norāda to uz iesaiņojuma vai dokumentā, kas pievienots sastāvdaļai vai atsevišķai tehniskai vienībai. 12. pants

Ražotāju pienākumi attiecībā uz to ražotajiem transportlīdzekļiem, sistēmām, sastāvdaļām, atsevišķām tehniskām vienībām vai detaļām un aprīkojumu, kas neatbilst prasībām vai rada nopietnu apdraudējumu 1.Ja ražotājs uzskata, ka transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums, kas ir laists tirgū vai nodots ekspluatācijā, neatbilst šai regulai vai ka tipa apstiprinājums ir piešķirts, pamatojoties uz nepareiziem datiem, tas nekavējoties veic atbilstošus pasākumus, kas vajadzīgi, lai nodrošinātu konkrētā transportlīdzekļa, sistēmas, sastāvdaļas, atsevišķas tehniskas vienības, detaļas vai aprīkojuma atbilstību vai attiecīgā gadījumā izņemtu to no tirgus vai atsauktu. Par neatbilstību un par visiem veiktajiem pasākumiem ražotājs nekavējoties sniedz izsmeļošu informāciju apstiprinātājai iestādei, kas piešķīra apstiprinājumu. 2.Ja transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums rada nopietnu apdraudējumu, ražotājs par neatbilstību un par visiem veiktajiem pasākumiem nekavējoties sniedz izsmeļošu informāciju to dalībvalstu apstiprinātājām iestādēm un tirgus uzraudzības iestādēm, kurās transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums ir darīts pieejams tirgū vai nodots ekspluatācijā. 3.Ražotājs glabā 24. panta 4. punktā minēto informācijas paketi desmit gadus pēc transportlīdzekļa laišanas tirgū un piecus gadus pēc sistēmas, sastāvdaļas vai atsevišķas tehniskas vienības laišanas tirgū. Transportlīdzekļa ražotājs apstiprinātājas iestādes vajadzībām saglabā 34. pantā minēto atbilstības sertifikātu kopiju. 4.Pēc valsts iestādes pamatota pieprasījuma ražotājs ar apstiprinātājas iestādes starpniecību attiecīgajai valsts iestādei tai viegli saprotamā valodā iesniedz ES tipa apstiprinājuma sertifikāta vai 55. panta 1. punktā minētās atļaujas kopiju, kas apliecina transportlīdzekļa, sistēmas, sastāvdaļas vai atsevišķas tehniskas vienības atbilstību. Pēc valsts iestādes pamatota pieprasījuma ražotājs ar to sadarbojas attiecībā uz jebkuru pasākumu, kas veikts saskaņā ar 20. pantu Regulā (EK) Nr. 765/2008, lai novērstu apdraudējumu, ko rada transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums, kuru ražotājs ir darījis pieejamu tirgū. 13. pants

Ražotāja pārstāvju pienākumi saistībā ar tirgus uzraudzību

1.Tirgus uzraudzības nolūkā ražotāja pārstāvis veic uzdevumus, kas noteikti no ražotāja saņemtajā pilnvarojumā. Minētajā pilnvarojumā ir paredzēts, ka pārstāvis veic vismaz šādas darbības: (a)var piekļūt 22. pantā minētajai informācijas mapei un 34. pantā minētajam atbilstības sertifikātam kādā no Savienības oficiālajām valodām. Šiem dokumentiem ir jābūt pieejamiem apstiprinātājām iestādēm desmit gadus pēc transportlīdzekļa laišanas tirgū un piecus gadus pēc sistēmas, sastāvdaļas vai atsevišķas tehniskas vienības laišanas tirgū; (b)pēc pamatota apstiprinātājas iestādes pieprasījuma sniedz šai iestādei visu vajadzīgo informāciju un dokumentus, kas apliecina transportlīdzekļa, sistēmas, sastāvdaļas vai atsevišķas tehniskas vienības ražošanas atbilstību; (c)pēc apstiprinātāju iestāžu vai tirgus uzraudzības iestāžu pieprasījuma ar tām sadarbojas, veicot darbības, kas nepieciešamas, lai novērstu nopietnu apdraudējumu, ko rada tie transportlīdzekļi, sistēmas, sastāvdaļas, atsevišķas tehniskas vienības, detaļas vai aprīkojums, kurus aptver minētais pilnvarojums; (d)nekavējoties informē ražotāju par sūdzībām un ziņojumiem, kas saistīti ar riskiem, iespējamiem incidentiem, neatbilstības problēmām saistībā ar transportlīdzekļiem, sistēmām, sastāvdaļām, atsevišķām tehniskām vienībām, detaļām vai aprīkojumu, kurus aptver minētais pilnvarojums; (e)izbeidz minēto pilnvarojumu, ja ražotājs rīkojas pretēji tā saistībām, kas noteiktas šajā regulā. 2.Ražotāja pārstāvis, kurš izbeidz pilnvarojumu, pamatojoties uz 1. punkta e) apakšpunktā minēto, nekavējoties informē tipa apstiprinātāju iestādi, kas piešķīra apstiprinājumu, un Komisiju. 3.Informācijā par ražotāja pārstāvja maiņu norāda vismaz šādus aspektus: a)iepriekšējā pilnvarotā pārstāvja pilnvarojuma beigu datumu un jaunā ražotāja pārstāvja pilnvarojuma sākuma datumu; b)datumu, līdz kuram iepriekšējo ražotāja pārstāvi var norādīt ražotāja sniegtajā informācijā, tostarp reklāmas materiālos; c)informāciju par dokumentu nodošanu, tostarp konfidencialitātes aspektus un īpašumtiesības; d)informāciju par iepriekšējā ražotāja pārstāvja pienākumu pēc tā pilnvarojuma beigām pārsūtīt ražotājam vai jaunajam ražotāja pārstāvim visas sūdzības vai ziņojumus par riskiem un iespējamiem incidentiem, kas saistīti ar transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu, attiecībā uz kuru tas iepriekš tika norādīts kā ražotāja pārstāvis. 14. pants

Importētāju pienākumi 1.Importētājs laiž tirgū tikai tādus transportlīdzekļus, sistēmas, sastāvdaļas vai atsevišķas tehniskas vienības, kam piešķirts ES tipa apstiprinājums vai valsts tipa apstiprinājums, vai arī detaļas vai aprīkojumu, kas atbilst Regulas (EK) Nr. 765/2008 prasībām. 2.Pirms tirgū tiek laists transportlīdzeklis, sistēma, sastāvdaļa vai atsevišķa tehniska vienība, kam piešķirts tipa apstiprinājums, importētājs pārliecinās, ka apstiprinātāja iestāde ir apkopojusi 24. panta 4. punktā minēto informācijas paketi un ka sistēmai, sastāvdaļai vai atsevišķai tehniskai vienībai ir vajadzīgais tipa apstiprinājuma marķējums un tā atbilst 11. panta 7. punkta prasībām. Transportlīdzekļa gadījumā importētājs nodrošina, ka transportlīdzeklim ir vajadzīgais atbilstības sertifikāts. 3.Ja importētājs uzskata, ka transportlīdzeklis, sistēma, sastāvdaļa vai atsevišķa tehniska vienība neatbilst šīs regulas prasībām, jo īpaši apstiprinātajam tipam, importētājs attiecīgo transportlīdzekli, sistēmu, sastāvdaļu vai atsevišķo tehnisko vienību nelaiž tirgū, nepieļauj tās nodošanu ekspluatācijā un reģistrēšanu, kamēr nav panākta atbilstība. Ja importētājs uzskata, ka transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums rada nopietnu apdraudējumu, tas par to informē ražotāju un tirgus uzraudzības iestādes. Attiecībā uz transportlīdzekļiem, sistēmām, sastāvdaļām un atsevišķām tehniskām vienībām, kam piešķirts tipa apstiprinājums, importētājs informē arī apstiprinātāju iestādi, kas piešķīra attiecīgo tipa apstiprinājumu. 4.Importētājs uz transportlīdzekļa, sistēmas, sastāvdaļas, atsevišķas tehniskas vienības, detaļas vai aprīkojuma norāda savu nosaukumu, reģistrēto tirdzniecības nosaukumu vai reģistrēto preču zīmi un kontaktadresi vai — ja šādi attiecīgo informāciju norādīt nav iespējams — norāda to uz iesaiņojuma vai dokumentā, kas pievienots sistēmai, sastāvdaļai, atsevišķai tehniskai vienībai, detaļai vai aprīkojumam. 5.Importētājs nodrošina, ka transportlīdzeklim, sistēmai, sastāvdaļai vai atsevišķai tehniskai vienībai ir pievienotas 63. pantā minētās instrukcijas un informācija attiecīgās dalībvalsts oficiālajā valodā vai oficiālajās valodās. 6.Patērētāju veselības un drošības aizsardzības nolūkā importētājs veic izmeklēšanu un uztur sūdzību un atsaukumu reģistru saistībā ar transportlīdzekļiem, sistēmām, sastāvdaļām, atsevišķām tehniskām vienībām, detaļām vai aprīkojumu, kurus tas ir laidis tirgū, par šādu uzraudzību informējot arī izplatītājus.

15. pants

Importētāju pienākumi attiecībā uz to importētajiem transportlīdzekļiem, sistēmām, sastāvdaļām vai atsevišķām tehniskām vienībām, kas neatbilst prasībām, vai attiecībā uz to importētajiem transportlīdzekļiem, sistēmām, sastāvdaļām, atsevišķām tehniskām vienībām, detaļām vai aprīkojumu, kas rada nopietnu apdraudējumu 1.Ja transportlīdzeklis, sistēma, sastāvdaļa vai atsevišķa tehniska vienība, ko importētājs ir laidis tirgū, neatbilst šai regulai, importētājs nekavējoties veic atbilstošus pasākumus, kas vajadzīgi, lai nodrošinātu konkrētā transportlīdzekļa, sistēmas, sastāvdaļas vai atsevišķas tehniskas vienības atbilstību vai attiecīgā gadījumā izņemtu to no tirgus vai atsauktu. 2.Ja transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums rada nopietnu apdraudējumu, importētājs par šo nopietno apdraudējumu nekavējoties sniedz izsmeļošu informāciju ražotājam un to dalībvalstu apstiprinātājām iestādēm un tirgus uzraudzības iestādēm, kurās transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums ir darīts pieejams tirgū. Importētājs arī informē apstiprinātājas iestādes un tirgus uzraudzības iestādes par visiem veiktajiem pasākumiem un sniedz sīkāku informāciju, jo īpaši par nopietno apdraudējumu un par ražotāja īstenotajiem korektīvajiem pasākumiem. 3.Importētājs desmit gadus pēc transportlīdzekļa laišanas tirgū un piecus gadus pēc sistēmas, sastāvdaļas vai atsevišķas tehniskas vienības laišanas tirgū glabā atbilstības sertifikātu kopijas, nodrošinot, ka attiecīgie dokumenti ir pieejami apstiprinātājām iestādēm un tirgus uzraudzības iestādēm, un nodrošina, ka minētajām iestādēm pēc pieprasījuma ir pieejama 24. panta 4. punktā minētā informācijas pakete. 4.Pēc valsts iestādes pamatota pieprasījuma importētājs attiecīgajai iestādei tai viegli saprotamā valodā sniedz visu vajadzīgo informāciju un dokumentus, kas apliecina transportlīdzekļa, sistēmas, sastāvdaļas vai atsevišķas tehniskas vienības atbilstību. Pēc valsts iestādes pamatota pieprasījuma importētājs ar to sadarbojas attiecībā uz jebkuru pasākumu, kas veikts saskaņā ar 20. pantu Regulā (EK) Nr. 765/2008, lai novērstu apdraudējumu, ko rada transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums, kuru tas ir darījis pieejamu tirgū. 16. pants

Izplatītāju pienākumi Pirms transportlīdzeklis, sistēma, sastāvdaļa vai atsevišķa tehniska vienība tiek darīta pieejama tirgū, reģistrēta vai nodota ekspluatācijā, izplatītājs pārliecinās, ka uz attiecīgā transportlīdzekļa, sistēmas, sastāvdaļas vai atsevišķas tehniskas vienības ir ražotāja normatīvā plāksnīte vai tipa apstiprinājuma marķējums un ka ir pievienoti vajadzīgie dokumenti un instrukcijas, kā arī drošuma informācija, kas noteikta 63. pantā, attiecīgās dalībvalsts oficiālajā valodā vai oficiālajās valodās, un ka ražotājs un importētājs ir ievērojuši attiecīgi 11. panta 7. punktā un 14. panta 4. punktā noteiktās prasības. 17. pants

Izplatītāju pienākumi attiecībā uz to izplatītajiem transportlīdzekļiem, sistēmām, sastāvdaļām vai atsevišķām tehniskām vienībām, kas neatbilst prasībām, vai attiecībā uz to izplatītajiem transportlīdzekļiem, sistēmām, sastāvdaļām, atsevišķām tehniskām vienībām, detaļām vai aprīkojumu, kas rada nopietnu apdraudējumu 1.Ja izplatītājs uzskata, ka transportlīdzeklis, sistēma, sastāvdaļa vai atsevišķa tehniska vienība neatbilst šīs regulas prasībām, izplatītājs attiecīgo transportlīdzekli, sistēmu, sastāvdaļu vai atsevišķu tehnisku vienību nedara pieejamu tirgū, nereģistrē to un nepieļauj tās nodošanu ekspluatācijā, kamēr nav panākta atbilstība. 2.Ja izplatītājs uzskata, ka transportlīdzeklis, sistēma, sastāvdaļa vai atsevišķa tehniska vienība, ko tas ir darījis pieejamu tirgū, neatbilst šai regulai, tas informē ražotāju vai importētāju, lai nodrošinātu, ka tiek veikti atbilstoši pasākumi saskaņā ar 12. panta 1. punktu vai 15. panta 1. punktu ar mērķi nodrošināt konkrētā transportlīdzekļa, sistēmas, sastāvdaļas vai atsevišķas tehniskas vienības atbilstību vai attiecīgā gadījumā izņemt to no tirgus vai atsaukt. 3.Ja transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums rada nopietnu apdraudējumu, izplatītājs par šo nopietno apdraudējumu nekavējoties sniedz izsmeļošu informāciju ražotājam, importētājam un to dalībvalstu apstiprinātājām iestādēm un tirgus uzraudzības iestādēm, kurās transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums ir darīts pieejams tirgū. Tāpat izplatītājs informē šīs iestādes par visiem veiktajiem pasākumiem un sniedz sīkāku informāciju, jo īpaši par nopietno apdraudējumu un par ražotāja īstenotajiem korektīvajiem pasākumiem. 4.Pēc valsts iestādes pamatota pieprasījuma izplatītājs ar to sadarbojas attiecībā uz jebkuru pasākumu, kas veikts saskaņā ar 20. pantu Regulā (EK) Nr. 765/2008, lai novērstu apdraudējumu, ko rada transportlīdzeklis, sistēma, sastāvdaļa, atsevišķa tehniska vienība, detaļa vai aprīkojums, kuru tas ir darījis pieejamu tirgū. 18. pants

Gadījumi, kad ražotāju pienākumus attiecina uz importētājiem un izplatītājiem Saskaņā ar šo regulu importētāju vai izplatītāju uzskata par ražotāju un uz importētāju vai izplatītāju attiecina ražotāja pienākumus atbilstoši 8., 11. un 12. pantam, ja importētājs vai izplatītājs transportlīdzekli, sistēmu, sastāvdaļu vai atsevišķu tehnisku vienību dara pieejamu tirgū, reģistrē vai ir atbildīgs par tās nodošanu ekspluatācijā ar savu nosaukumu vai preču zīmi vai ja tas pārveido transportlīdzekli, sistēmu, sastāvdaļu vai atsevišķu tehnisku vienību tā, ka tā varētu vairs neatbilst piemērojamajām prasībām. 19. pants

Ekonomikas dalībnieku identifikācija Desmit gadus pēc transportlīdzekļa laišanas tirgū un piecus gadus pēc sistēmas, sastāvdaļas, atsevišķas tehniskas vienības, detaļas vai aprīkojuma laišanas tirgū ekonomikas dalībnieki pēc apstiprinātājas iestādes vai tirgus uzraudzības iestādes pieprasījuma sniedz šādu informāciju: (a)to ekonomikas dalībnieku identitāte, kas tiem piegādāja transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu; (b)to ekonomikas dalībnieku identitāte, kuriem tie piegādāja transportlīdzekli, sistēmu, sastāvdaļu, atsevišķu tehnisku vienību, detaļu vai aprīkojumu. III NODAĻA

ES TIPA APSTIPRINĀŠANAS PROCEDŪRAS

20. pants

ES tipa apstiprināšanas procedūras 1.Iesniedzot gatava transportlīdzekļa tipa apstiprinājuma pieteikumu, ražotājs var izvēlēties vienu no šādām procedūrām: (a)pakāpenisku tipa apstiprināšanu; (b)tipa apstiprināšanu vienā posmā; (c)jauktu tipa apstiprināšanu. Turklāt nepabeigtam vai vairākos posmos pabeigtam transportlīdzeklim ražotājs var izvēlēties vairākposmu tipa apstiprināšanu. 2.Sistēmas, sastāvdaļas un atsevišķas tehniskas vienības tipu apstiprina tikai viena posma tipa apstiprināšanā. 3.Vairākposmu tipa apstiprinājumu piešķir nepabeigta vai vairākos posmos pabeigta transportlīdzekļa tipam, kas, ņemot vērā transportlīdzekļa pabeigtības pakāpi, atbilst 22. pantā minētajā informācijas mapē norādītajiem datiem un attiecīgajos IV pielikumā minētajos normatīvajos aktos paredzētajām tehniskajām prasībām. Vairākposmu tipa apstiprinājums attiecas arī uz pabeigtiem transportlīdzekļiem, ko pēc pabeigšanas ir pārveidojis cits ražotājs. 4.ES tipa apstiprinājumu attiecībā uz pabeigtības pēdējo posmu piešķir vienīgi pēc tam, kad apstiprinātāja iestāde ir pārliecinājusies, ka pēdējā posmā apstiprinātais transportlīdzekļa tips apstiprināšanas laikā atbilst visām piemērojamajām tehniskajām prasībām. Šāda pārbaude ietver dokumentu pārbaudi attiecībā uz visām prasībām, kas paredzētas nepabeigta transportlīdzekļa tipa ES tipa apstiprinājumā, kurš piešķirts vairākposmu procedūrā, pat ja tas ir piešķirts citai transportlīdzekļu kategorijai. 5.Šā panta 1. punktā minēto tipa apstiprināšanas procedūru izvēle neietekmē piemērojamās pamatprasības, kurām apstiprinātajam transportlīdzekļa tipam jāatbilst laikā, kad izsniedz gatava transportlīdzekļa tipa apstiprinājumu. 6. Viens ražotājs var izvēlēties arī vairākposmu tipa apstiprināšanu, ja vien to neizmanto, lai apietu prasības, kas piemērojamas vienā posmā izgatavotam transportlīdzeklim. Šīs regulas 39., 40. un 47. panta mērķiem viena ražotāja ražotus transportlīdzekļus neuzskata par vairākos posmos izgatavotiem transportlīdzekļiem. 21. pants

ES tipa apstiprinājuma pieteikums 1.Ražotājs apstiprinātājai iestādei iesniedz ES tipa apstiprinājuma pieteikumu, kā arī 22. pantā minēto informācijas mapi. 2.Par konkrēta tipa transportlīdzekli, sistēmu, sastāvdaļu vai atsevišķu tehnisku vienību var iesniegt tikai vienu pieteikumu, un to var iesniegt tikai vienā dalībvalstī. 3.Par katru apstiprināmo transportlīdzekļa, sistēmas, sastāvdaļas vai atsevišķas tehniskas vienības tipu iesniedz atsevišķu pieteikumu. 22. pants

Informācijas mape 1.Informācijas mapē, kas minēta 21. panta 1. punktā, iekļauj: (a)informācijas dokumentu, kā norādīts I pielikumā viena posma vai jauktai tipa apstiprināšanai vai III pielikumā pakāpeniskai tipa apstiprināšanai; (b)visus datus, rasējumus, fotoattēlus un citu būtisku informāciju;

(c)norādi par transportlīdzekļiem piemērojamo(-ajām) procedūru(-ām) saskaņā ar 20. panta 1. punktu; (d)jebkādu papildinformāciju, ko apstiprinātāja iestāde pieprasa saistībā ar pieteikuma procedūru. 2.Informācijas mapi iesniedz elektroniskā formātā, ko nodrošina Komisija, bet to var iesniegt arī papīra formātā. 3.Komisija saskaņā ar 88. pantu ir pilnvarota pieņemt deleģētos aktus I un III pielikuma grozīšanai ar mērķi ņemt vērā tehnikas attīstību un likumdošanas norises, atjauninot informācijas dokumenta paraugu, tostarp saskaņotā elektroniskā formātā, kā minēts 2. punktā. 23. pants

Papildu informācija, kas iesniedzama kopā ar pieteikumu

konkrētiem ES tipa apstiprinājumiem 1.Papildus 22. pantā minētajai informācijas mapei pakāpeniska tipa apstiprinājuma pieteikumam pievieno pilnīgu to ES tipa apstiprinājuma sertifikātu komplektu, arī testa ziņojumus, kas nepieciešami saskaņā ar IV pielikumā minētajiem piemērojamajiem normatīvajiem aktiem. Saskaņā ar IV pielikumā minētajiem piemērojamajiem normatīvajiem aktiem sistēmas, sastāvdaļas vai atsevišķas tehniskas vienības tipa apstiprināšanas gadījumā apstiprinātājai iestādei ir piekļuve attiecīgajai informācijas mapei līdz brīdim, kad izsniedz vai atsaka gatava transportlīdzekļa tipa apstiprinājumu. 2.Papildus 22. pantā minētajai informācijas mapei jaukta tipa apstiprinājuma pieteikumam pievieno ES tipa apstiprinājuma sertifikātus, arī testa ziņojumus, kas nepieciešami saskaņā ar IV pielikumā minētajiem piemērojamajiem normatīvajiem aktiem. Sistēmām, kurām ES tipa apstiprinājuma sertifikāts nav uzrādīts, papildus 22. pantā minētajai informācijas mapei pieteikumam pievieno I pielikumā minēto informāciju, kas transportlīdzekļa apstiprināšanas posmā nepieciešama šo sistēmu apstiprināšanai, un ES tipa apstiprinājuma sertifikāta vietā pievieno testa ziņojumu. 3.Vairākposmu tipa apstiprinājuma pieteikumam pievieno šādu informāciju: (a)pirmajā posmā — tās informācijas mapes daļas un ES tipa apstiprinājuma sertifikātus, kas attiecas uz bāzes transportlīdzekļa pabeigtības pakāpi; (b)otrajā un turpmākajos posmos — tās informācijas mapes daļas un ES tipa apstiprinājuma sertifikātus, kas attiecas uz konkrēto pabeigtības posmu, līdz ar iepriekšējā izgatavošanas posmā izsniegto transportlīdzekļa ES tipa apstiprinājuma sertifikāta kopiju, kā arī pilnīgas ziņas par jebkādām ražotāja veiktām transportlīdzekļa izmaiņām vai papildinājumiem. Šā punkta a) un b) apakšpunktā norādīto informāciju var iesniegt saskaņā ar 22. panta 2. punktu. 4. Apstiprinātājai iestādei un tehniskajiem dienestiem ir piekļuve transportlīdzekļa programmatūrai un algoritmiem. Apstiprinātāja iestāde, prasību pienācīgi pamatojot, var arī prasīt ražotājam iesniegt jebkādu papildu informāciju, kas vajadzīga, lai pieņemtu lēmumu par veicamajiem testiem, vai arī lai vienkāršotu minēto testu veikšanu. IV NODAĻA

ES TIPA APSTIPRINĀŠANAS PROCEDŪRU NORISE 24. pants

Vispārīgi noteikumi par ES tipa apstiprināšanas procedūru norisi 1.Katram transportlīdzekļa, sistēmas, sastāvdaļas vai atsevišķas tehniskas vienības tipam var piešķirt tikai vienu ES tipa apstiprinājumu. 2.Apstiprinātāja iestāde, kas ir saņēmusi pieteikumu saskaņā ar 21. pantu, ES tipa apstiprinājumu piešķir tikai tad, kad ir pārbaudījusi visus turpmāk minētos aspektus: (a)29. pantā minētos ražošanas atbilstības pasākumus;

(b)to, ka līdz šim nav bijis izsniegts attiecīgā transportlīdzekļa, sistēmas, sastāvdaļas vai atsevišķas tehniskas vienības tipa apstiprinājums; (c)to, ka transportlīdzekļa, sistēmas, sastāvdaļas vai atsevišķas tehniskas vienības tips atbilst piemērojamajām prasībām; (d)attiecībā uz gatava transportlīdzekļa tipa apstiprinājumiem saskaņā ar pakāpeniskām, jauktām un vairākposmu apstiprināšanas procedūrām apstiprinātāja iestāde atbilstoši 20. panta 4. punktam pārbauda, vai uz sistēmām, sastāvdaļām un atsevišķām tehniskām vienībām attiecas atsevišķi tipa apstiprinājumi atbilstoši prasībām, kas piemērojamas laikā, kad tika piešķirts gatava transportlīdzekļa tipa apstiprinājums. 3.Piemēro procedūras, kas attiecībā uz ES tipa apstiprināšanu ir izklāstītas V pielikumā un attiecībā uz vairākposmu tipa apstiprināšanu — XVII pielikumā. Komisija saskaņā ar 88. pantu ir pilnvarota pieņemt deleģētos aktus V pielikuma grozīšanai ar mērķi ņemt vērā likumdošanas norises un tehnikas attīstību, atjauninot procedūras, kas skar ES tipa apstiprināšanu, kā arī XVII pielikuma grozīšanai attiecībā uz vairākposmu tipa apstiprināšanu. 4.Apstiprinātāja iestāde sagatavo informācijas paketi, kurā ietilpst 22. pantā minētā informācijas mape ar testu ziņojumiem, kā arī visi citi dokumenti, ko tehniskais dienests vai apstiprinātāja iestāde pievienoja informācijas mapei savu pienākumu veikšanas gaitā. Informācijas paketē ir satura rādītājs, kurā skaidri norāda visas lappuses un katra dokumenta formātu, kā arī hronoloģiski reģistrē ES tipa apstiprināšanas pārvaldību. Apstiprinātāja iestāde informācijas paketi uzglabā desmit gadus pēc attiecīgā ES tipa apstiprinājuma derīguma beigām. 5.Apstiprinātāja iestāde atsaka ES tipa apstiprinājumu, ja secina, ka tran